Inpros inženjering | Softver za facility menadžment\nВы здесь: Početna ФM CAFM sveobuhvatni softver za FM\nCAFM softversko rešenje za Facility Management\nCAFM (Computer Aid Facility Management) je informacioni sistem za kompjuterski potpomognuto održavanje kompletnog objekta koji će vašoj organizaciji olakšati integraciju ljudi, lokacija, procesa i tehnologije u cilju sigurnog i nesmetanog funkcionisanja vašeg sistema. Uspeh ovog softvera dolazi kroz kreativnost, inovacije i novu tehnologiju.\nInformacioni sistem CAFM za Facility Management\nSoftver Frontier CAFM - Frontier Facility\nFM superiorna bežična rešenja\nNaše FM rešenje koristi mobilne uređaje na android platformi sa NFC tehnologijom ili PDA uređaje sa RFID tehnologijom za skeniranje i identifikovanje objekata održavanja. Koristimo GSM/GPRS za bežično pristupanje podacima i istoriji održavanja, a snimanje i skeniranje stanja putem kamere mobilnog telefona. Veza sa centralom omogućava Facility menadžeru da trenutno donese odluku o dajim koracima.\nRadnici na terenu će imati veliku korist od jednostavnog, trenutnog pristupa podacima o održavanju, dok će ih supervizori u realnom vremenu moći kontrolisati pregledom dnevnika.\nModul za operacije i održavanje\nPrecizni kalendar, raspored poslova i standardizovane procedure, značajno će povećati efikasnost vaših zaposlenih. Pri tom, detaljan menadžment nad procesima planiranja i izvršenja kao i kontrole i izveštavanja, učiniće sve da poslove obavljate na vreme i u okviru budžeta. Nikada do sada nije bilo toliko jednostavno izvršiti poslove procene stanja i rizika, denisanje i planiranje zadataka, dodela resursa (ljudi, alatki, vozila), izvršenje zadataka i izveštavanje putem radnih lista kao i pregleda troškova i evaluacije izvedenih radova. Korisnici takođe mogu dodavati komentare i dokumenta (slike i uputstva), praveći tako vrednu bazu znanja i informacija.\nPraćenje potrošnje energije i uštede\nRacionalanim i efikasnim korišćenjem energije da uskladite objekat sa zakonskom regulativom. Korišćenjem našeg Know-How iz oblasti energetike ostvarićemo značajne uštede. Modul definiše merače, energetske blokove i površine za manuelno i automatsko očitavanje koje ima mogućnost obaveštavanja putem sms-a ili e-maila.\nOvim modulom se definišu lokacije proizvodnje, kategorije otpada kao i stepen reciklaže otpada. Postoje forme za unos mernih vrednosti i izveštaji koji izračunavaju indkese ili procente proizvedenog otpada po objektu.\nSvi znamo koliko je bitno sprečiti situacije u kojima ljudi ili materijalna dobra mogu biti dovedeni u opasnost. Naš prioritet je da osiguramo bezbednost svega što je bitno našim klijentima i nama, a što je u većini slučajeva obavezno zakonom.\nProtivpožarna zaštita (PPZ)\nModul kome smo posvetili dosta vremena i truda da bi ga usavršili, dajući vam mogućnsot da upravljate svom bitnom dokumentacijom u vezi PPZ procedura, sigurnosnog osoblja, protivpožarnih vežbi, radnih dozvola i izvešaja. Sve što je potrebno za minimiziranje rizika i moguću kontrolu.\nKljuč uspeha za dobro organizovan posao je uredno organizovana dokumentacija.\nJedan od najznačajnijih delova našeg sistema, ugrađen je u preko 15 njegovih modula. Web orijentisano pohranjivanje dokumenatcije, kao i bezbednost dokumenatcije učiniće da nećete poželeti da probate bilo koje drugo rešenje. Odlično organizovana dokumenatcija je moguća!\nNaš cilj je da vam pomognemo da smanjite operativne troškove vaše organizacije, a da pritom podignete nivo efikasnosti i iskorišćenost opreme. Sve počinje sa dobrim i pouzdanim planom, budžetom. Mi vam nudimo alatke za kreiranje, praćenje i reviziju budžeta kroz periode. Iz modula "Operacije i odžavanje" se uzima svaki isplanirani ili obavljeni zadatak i uzima se njegova predviđena cena prema ugovoru, procenjena cena (profesionalna procena) i stvarna cena (po radnom listu). Upoređivanje svih tih vrednosti sa budžetom daće vam jasnu sliku kojim putem dalje da idete.\nPlaniranje upotrebe prostora, sinhronizacija sa planovima AutoCAD-u, rezervacija, rentiranje time-share sala za konferenciju i sličnih prostroija, može biti drastično pjednostavljeno i automatizovano korišćenjem našeg sistema.\nVećina kompanija poseduje planove svojih prostorija u originalnom AutoCAD formatu. Budite u mogućnosti da upravljate svim crtežima (DWG, DWF, PDF) dok se DMS stara o bezbednosti.\nSRB Brošura IFM 2013 - Download\nENG Brochure IFM 2013 - Download\nРУС Брошюрa IFM 2013 - Download


NAPREDOVANjE VOJSKE SRBIJE GARANT SIGURNOSTI SRPSKOM NARODU | SRNA\nNAPREDOVANjE VOJSKE SRBIJE GARANT SIGURNOSTI SRPSKOM NARODU\nBEOGRAD, 14. SEPTEMBRA /SRNA/ - Srpski član Predsjedništva BiH Milorad Dodik izjavio je danas da je veoma značajno da Vojska Srbija napreduje u obuci i opremi, što garantuje sigurnost srpskom narodu.\nDodik, koji je danas u Beogradu prisustvovao promociji najmlađih oficira Vojske Srbije, rekao je da važno i to što predsjednik Srbije Aleksandar Vučić u kontinuitetu ponavlja da se nikada više neće ponoviti "Oluja" i da je Srbija spremna da brani svoj narod ma gdje bio.\n"To je danas veoma važna poruka koja nam donosi samopouzdanje, daje značaj i govori da se ljubav koju imamo prema Srbiji vraća na pravi način, a to je pružanje garancija sigurnosti", rekao je Dodik novinarima u Beogradu.\nDodik je ocijenio da je današnja ceremonija bila veličanstvena i čestitao svim oficirama i njihovim porodicama, među kojima je i 14 oficira iz Republike Srpske.\n"Promocija kadeta Vojske Srbije u oficire je uvijek važna stvar za sve nas. Srpski narod vjeruje u svoju vojsku i veoma je važno da ima školovane kadrove za upravljanje i vođenje tom vojskom", rekao je Dodik.\nOn je naglasio da mu je posebno drago što je u okviru ove generacije odškolovana i prva generacija oficira Vojnomedicinske akademije /VMA/.\n"Vjerujem da je uspješno i moderno zdravstvo moguće samo u vojnoj organizaciji i zato mi je posebno drago što sam vidio i oficire koji su završili tu akademiju", rekao je Dodik.\nNa svečanosti na platou ispred Narodne skupštine Srbije u prve oficirske činove promovisano je 160 kadeta Vojne akademije i Medicinskog fakulteta Vojnomedicinske akademije /VMA/.\nVojnu akademiju završilo je 135 kadeta i kadetkinja, a Medicinski fakultet VMA 25 mladića i djevojaka, među kojima i pripadnica Oružanih snaga Namibije.\nPredsjednik Srbije Aleksandar Vučić uručio je sablje - simbole oficirske časti, najboljim kadetima Vojne akademije, a ministar odbrane Srbije Aleksandar Vulin paradne bodeže najboljim kadetima Medicinskog fakulteta VMA.


Šefovi diplomatija Srbije i Urugvaja o bilateralnim odnosima, unapređenju ekonomske saradnje i saradnji u međunarodnim organizacijama\nPrvi potpredsednik Vlade Srbije i ministar spoljnih poslova Ivica Dačić boravio je u zvaničnoj poseti Urugvaju.\nU Montevideu, ministar Dačić sastao se sa svojim kolegom, ministrom inostranih poslova Urugvaja Rodolfom Nin Novoom.\nDva ministra razmenila su mišljenja o aktuelnim bilateralnim pitanjima sa posebnim akcentom na saradnju u međunarodnim organizacijama, ekonomskoj saradnji i budućim projektima.\nKonstatovan je obostrani interes za intenziviranje kontakata na svim nivoima, pre svega ekonomske saradnje, i razmene iskustava u delu gde možemo preneti pozitivna iskustva.\nMinistar Novoa je upoznao ministra Dačića sa stavovima Urugvaja o krizi u Venecueli, njihovim inicijativama u saradnji sa drugim zemljama, specijalno Meksikom, istakavši da je neophodno poštovati međunarodno pravo i nemešanje u unutrašnje stvari.\nTokom boravka u Montevideu ministar je posetio stadion „Sentenario" i Muzej fudbala gde je, u prisustvu visokih zvaničnika i predstavnika vlasti i uglednih sportista, primio simbolični poklon - kopiju fudbalske lopte kojom je igran prvi Mundijal.\nTom prilikom obišao muzej, stadion i čuveni toranj sagrađen povodom prvog Mundijala.\nKljučne reči: Urugvaj Ivica Dačić Ministar spoljnih poslova


Velika privatna razmena mišljenja | Politika | DW | 01.02.2013\nNa Minhenskoj konferenciji o bezbednosti se od 1963. okupljaju političari, predstavnici vojske i vojne industrije. Reč je o privatnoj manifestaciji koja se jednom godišnje održava u minhenskom hotelu „Bajerišer hof“.\nOvu konferenciju je osnovao bivši borac pokreta otpora Evald fon Klajst-Šmencin. Zahvaljujući njegovim dobrim vezama sa političarima, konferencija je postepeno poprimila međunarodne razmere. 1999. godine, organizaciju je preuzela Fondacija „Herbert Kvant“ firme BMW, odnosno, predsednik Upravnog odbora Fondacije Horst Telčik, inače bivši savetnik bivšeg nemačkog kancelara Helmuta Kola. On je bio domaćin konferencije do 2006, kada je tu funkciju prepustio bivšem diplomati Volfgangu Išingeru. Glavni finansijeri konferencije su, osim BMW, Kraus-Mafaj Vegman, banka Barklis i koncern Linde.\nProizvođači oružja su sponzori\nVolfgang Išinger, domaćin\nKlaus-Mafaj Vegman je nemački koncern za proizvodnju oružja specijalizovan za vozila sa točkovima i gusenicama, kao i inženjerijsku opremu. U proizvode ove firme spadaju oklopna vozila ATF Dingo, izviđačko oklopno vozilo Lenek, višenamensko transportno vozilo Mungos, guseničarski višecevni bacač raketa MARS, mobilna guseničarska haubica 2000, tenkovi Leopard 1 i Leopard 2 i drugi. 2011. koncern se našao na meti kritika javnosti zbog prodaje više od 40 tenkova tipa leopard 2 Saudijskoj Arabiji. Šef poslaničkog kluba Zelenih u Bundestagu, Folker Bek, podneo je krivičnu prijavu protiv rukovodstva koncerna tužeći ga ilegalni izvoz oružja. Zeleni traže od nemačke vlade da informiše javnost o pomenutom poslu, što vlada odbija jer se njen Savez za bezbednost sastaje i donosi odluke – tajno. Klaus-Mafaj Vegman bi Saudijskoj Arabiji trebalo da isporuči ukupno 270 tenkova, a kritičari smatraju da bi oni mogli biti upotrebljeni u gušenju demokratskih pokreta.\nBarklis takođe na listi prijatelja\nBarklis banka je treća po veličini u Velikoj Britaniji, ali je u nedavnoj analizi Univerziteta u Cirihu proglašena za najuticajniji koncern svetske privrede. Prošlog meseca su Britanska finansijska kontrola i ministarstvo pravde te američki nadzorni organ za finansijsko tržište CFTC razrezali Barklis banci rekordnu kaznu od 450 miliona dolara, jer je manipulisala takozvanim Liborom. Istorija ove firme počinje još 1690. godine. To je jedna od 28 velikih banaka koje Međunarodni savet za finansijsku stabilnost (FSB) smatra „sistemski značajnim“.\nRasprava o ratovima uz kaficu\nMinhenska konferencija o bezbednosti je kuriozitet: iako je sasvim neformalna, na nju hrle svi koji su bitni za svetsku bezbednost.\nLinde je tehnološki koncern iz Minhena aktivan u čitavom svetu, čiji je glavni posao prerada i proizvodnja gasa. Pored nabrojnih koncerna, u finansiranju Minhenske konferencije o bezbednosti učestvuje i nemačka vlada. Tako je njenom održavanju 2007. doprinelo i Ministarstvo odbrane Nemačke sa 323.000 evra.\nĆaskanje iza zatvorenih vrata\nMoto konferencije je „Dijalogom do mira“, a njenu okosnicu čine političari, te predstavnici industrije oružja i vojni stratezi iz zemalja NATO i Evropske unije. Pošto je u pitanju privatni sastanak, a ne zvanična vladina manifestacija, tu se ne sklapaju međudržavni ugovori niti se donose odluke o bilateralnim ili multilateralnim odnosima. Mimo uobičajenih konvencija, na ovoj konferenciji se ne donosi ni završni kominike. Slično sastancima Bilderberške grupe, i Minhenska konferencija se održava u formi diskusionog foruma, ali se najvažniji razgovori vode iza zatvorenih vrata mimo zvaničnog programa predavanja i referata. Zbog toga kritičari konferencije smatraju da se na njoj uglavnom razgovara o prodaji oružja, te strategiji vojne industrije i NATO u odnosu na krizna žarišta i oružane sukobe u svetu.\n„Lobiranje“ – nepoželjna reč\nUčesnici konferencije ne žele da koriste pojam „lobiranja“, ali je jasno da na sastancima iza zatvornih vrata mora raspoređuju, protistavljaju i zastupaju interesne sfere na različitim nivoima strategije vojske i prodaje oružja. Sam domaćin konferencije od 1996. do 2006. godine Horst Telčik je u očima Ministarstva odbrane i Ureda za štampu nemačke vlade postao problematičan još 2003, jer je tada bio predsednika nemačkog ogranka firme Boing. Taj vazduhoplovni koncern je – prema Telčikovim rečima – samo 20 odsto svoje proizvodnje namenio vojnom tržištu. Ali, Boing i Erbas su se 2004. ogorčeno borili za državne subvencije i Telčik je stalno morao da se brani od optužbi za lobiranje u korist svojih američkih poslodavaca. 2006. je napustio funkciju šefa nemačkog Boinga, ali i domaćina Minhenske konferencije, prepustivši je diplomati Volfgangu Išingeru.\nNagrade zaslužnima za mir\nIšinger je pokušao da popravi imidž Minhenske konferencije, pa su na njoj uvedene redovne dodele nagrada: medalje „Dijalogom do mira“ (dobitnici 2005-2008: Kofi Anan, Džon Mekejn, Havijer Solana, kanadski vojnik u ime svih vojnika mirovnih misija u svetu), kao i nagradu „Evald fon Klajst“ (dobitnici 2009-2012: Henri Kisindžer, Havijer Solana, Džo Liberman). Ova nagrada se dodeljuje ličnostima koje se „na poseban način ističu u borbi za mir i rešavanje sukoba u svetu.“ Na konferenciji koja se održava od 1. do 3. februara učestvovaće oko 400 delegata iz više od 70 zemalja, mađu njima i iz Indije, Brazila i Kine.\nTrajni link https://p.dw.com/p/17WLV


Zakon produbio jaz među državnim i privatnim lekarima\nDopunski rad samo u "večernjim klinikama"\nBeograda - Lekari i drugi zdravstveni radnici zaposleni u državnim zdravstvenim ustanovama, od 11. decembra moći će da dopunski rade isključivo u "večernjoj klinici" i da na taj način uvećaju svoja primanja. Kako je juče objasnio dr Tomica Milosavljević, ministar zdravlja, reč je o primeni zakonskog okvira, usvojenog decembra 2005, kojim je predviđeno da posle tri godine prestane dopunski rad državnih lekara u privatnoj praksi. Sada se, međutim, ostavlja mogućnost dopunskog rada do trećine radnog vremena u matičnoj ili drugoj državnoj ustanovi. Lekari treba da se opredele da li žele da rade puno radno vreme u državnoj ustanovi ili pola u državnoj, a pola u privatnoj. Poslednju reč imaće, u svakom slučaju, direktori.\nNeophodno "zeleno svetlo" Ministarstva zdravlja\nPre nego što počne da pruža zdravstvene usluge na osnovu dopunskog rada, ustanova mora da dobije saglasnost Ministarstva zdravlja. Svaka kuća podnosi zahtev sa detaljnim opisom načina i postupka organizacije dopunskog rada, vrste usluga, broj medicinara koji će biti angažovani za pojedine vrste zdravstvenih usluga, podatke o listama čekanja, vremenu zakazivanja, cenama i radnom vremenu, kao i imenima i specijalnostima lekara.\n- To je zakonski regulisano rešenje koje, s jedne strane, dovodi do veće bezbednosti pacijenta, a s druge, opredeljenjem jednog broja lekara za podelu radnog vremena sa privatnom praksom, otvara mogućnost novih radnih mesta. Ovo je mehanizam da se najbolji zadrže u državnom sistemu, ali i da taj sistem bude konkurentan privatnom - objasnio je ministar Milosavljević.\nDeo zarade od dopunskog rada dobijaće i ustanove u kojima su lekari "pekli zanat". U Ministarstvu i Republičkom zavodu za zdravstveno osiguranje očekuju da ovo rešenje doprinese boljoj evidenciji, striktnijoj kontroli i legalizaciji tokova novca. Cene usluga biće tržišne i obavezno istaknute u ustanovama, a odnose se na vanstandardne usluge, bez čekanja ili uz izbor određenog lekara. Ukoliko lekar sa punim radnim vremenom u državnoj kući nastavi da dopunski radi kod privatnog vlasnika, dobiće otkaz.\nIako su po zakonu uslovi za formiranje ustanova izjednačeni, bez obzira na to o kojoj se vlasničkoj strukturi radi, čini se da ovakvo rešenje ipak favorizuje državne lekare. Dr Draško Karađinović, iz Društva privatnih lekara i stomatologa južnobačkog okruga, kaže da su stručni krugovi još pre tri godine ukazivali na štetne posledice konflikta javnog i privatnog interesa u zdravstvu i na koruptivnost nekih zakonskih rešenja.\nFormiranje večernje klinike u kojoj bi državni doktori posle radnog vremena lečili za novac, otvara, smatra Karađinović, mnoga pitanja. Tako bi istovremeno postojanje i liste čekanja i večernje klinike značilo da postoje neiskorišćeni kapaciteti. Privatni lekari smatraju da se time uzurpira državna imovina u korist nekolicine zaposlenih.\n- Nedopustivo je da zaposleni službenici javni resurs koriste za ostvarivanje lične zarade. Ako se prihvati takav princip konflikta interesa, onda bi on mogao da važi i za sudije, carinike, opštinske službenike, poreznike, upozorava Karađinović.\nPrivatni lekari smatraju da bi i oni, pod olakšanim uslovima, trebalo da imaju pristup kapacitetima večernjih klinika i zalažu se za ukidanje mogućnosti da državni lekari sede "na dve stolice".


Dragica Drekalović: Crnogorski hotelijeri nemaju kvalitetan kadar – Mladi Nikšića\nDragica Drekalović: Crnogorski hotelijeri nemaju kvalitetan kadar\nNa radnoj skupštini Udruženja hotela Crne Gore (MHA) saopšteno je da crnogorski hotelijeri još nemaju kvalitetan kadar, a za brže rješavanje aktuelnih problema neophodno je da imaju predstavnika u nadležnom ministarstvu i sektoru za turizam.\nPredsjednica MHA, Dragica Drekalović, kazala je da crnogorski hotelijeri nemaju kvalitetan kadar, iako je Zavod za zapošljavanje (ZZZ) uložio značajna sredstva u prekvalifikaciju.\n„Nemamo ni konobare, ni kuvare, iako je ZZZ uložio velika sredstva za prekvalifikaciju kadra. Međutim, nama i pored svega nedostaje kvalitetan kadar. Imamo desetak doktora nauka neuposlenih, a nemamo onih koji treba da podignu turizam u Crnoj Gori i da ojačaju standarde sa hotelima“, rekla je Drekalović, prenosi PR Centar.\nOna smatra da je neophodno da u nadležnom ministarstvu i sektoru za turizam bude predstavnik MHA, koji bi prenosio probleme hotelijera i restoratera u cilju njihovog rješavanja.\nTakođe, ona je podsjetila da problem i dalje predstavlja podizanje standarda, iako je na tom planu održano mnogo kurseva i dogovara sa stručnjacima iz inostranstva.\nIzvršni direktor MHA i Zanatske komore, Boris Marđonović, saopštio je da su u toj asocijaciji radili sa članovima na utvrđivanju gorućih problema koje treba rješavati i predlogu mogućih rješenja donosiocima odluka.\nVršilac dužnosti Uprave za inspekcijske poslove, Ilir Harasani, ocijenio je da je siva ekonomija rana društva i da bi na njenom suzbijanju trebalo zajednički raditi.\n„U poslednjih dva i po mjeseca, koliko sam na funkciji, tražio sam izvještaj. Ukupno je bilo 11,29 hiljada kontrola koje smo izvršili na osnovu inicijative našeg plana i utvrdili 1,71 hiljadu nepravilnosti, izrekli 857 kazni i prekršajnih naloga od ukupno 346 hiljada EUR“, naveo je Harasani.\nMenadžer sektora rizika Investiciono-razvojnog fonda (IRF), Vladislav Dulović, saopštio je da je ta institucija u prethodnom periodu u velikoj mjeri podržala turizam i ugostiteljstva, navodeći da tome u prilog govori činjenica da u njenom portfoliu preko 30 odsto čine krediti dati tom sektoru.\n„Tokom prethodne godine, oko 40 odsto svih plasmana bankarskog sektora, uključujući IRF, pripao je IRF-u. Mi smo prethodne godine plasirali preko 700 kredita u vrijednosti oko 140 miliona. Za sektor turizma i ugostiteljstva plasirano je preko 50 miliona, gdje smo imali situaciju da su pojedine poslovne banke potpuno obustavile kreditiranje turizma“, naveo je Dulović.\nČlan MHA i vlasnik turističke agencije u Budvi, Veselin Ćulafić, kazao je da se turizmu se mora pomoći, ali i da nadležni organi treba da pokažu više fleksibilnosti i razumijevanja za probleme koji su svakodnevni.\n„U turizmu Crne Gore smo počinjali tri puta sa nulom – zemljotres, ratovi, pandemija. Molim sve inspekcijske službe da malo pokažu razumijevanja. Preventivno djelovati dokle se god može. Ukoliko neko stvarno želi da ponavlja istu grešku, njega treba kazniti, ali ne i onoga kojeg prvi put prekontrolišete“, naveo je Ćulafić.\nSjednici skupštine MHA prisustvovalo je 14 članova sa pravom glasa, što nije bilo dovoljno za kvorum, pa su izbori za predsjednika i članove upravnog odbora odloženi za sljedeću sjednicu, za sedam dana.\nPoznati Nikšićani: Radovan Bećirović – Trebješki\nMilutin Osmajić ide u špansku La Ligu


Hyundai Motor Company, najveći proizvođač automobila u Južnoj Koreji i ponosni zvanični partner 2018. FIFA Svetskog kupa Russia, sa zadovoljstvom najavljuje pokretanje takmičenja „Hyundai World Football Heritage“ u okviru promocije vodećeg svetskog prestižnog fudbalskog događaja.\nTakmičenje se sastoji od on line prijava i interaktivne web stranice koja prikazuje najbolje online prijave iz 32 kvalifikovane zemlje. Više informacija o tome kako učestvovati možete videti ovde.\nHyundai Motor Company je za FIFA World Cup Russia 2018. godine, razvila novi program dostupan putem digitalne platforme koja će povezati fanove i poboljšati njihovo iskustvo u svakom trenutku globalnog fudbalskog događaja.\nUz Hyundai World Football Heritage, Hyundai Motor Company organizuje i „test drive“ događaje, kao i učešće u nagradnom osmišljavanju slogana kako bi podstakla navijače da podele svoje strasti i iskustva u vezi Svetskog fudbalskog prvenstva.\n„Izuzetno smo srećni što smo u mogućnosti da pozovemo fudbalske navijače iz celog sveta da sudeluju na ovom posebnom takmičenju, koji će imati priliku da budu gosti na Svetskom prvenstvu u Rusija 2018.“, izjavio je Minsoo Kim, potpredsednik divizije marketinga Hyundai Motor Company.\nPrijave se mogu poslati putem objavljivanja priča o World Cup-u sa hashtagovima (#myfootballheritage) na društvenim prežama ili putem službene web stranice Hyundai Motor Company (worldcup.hyundai.com) do 13. maja, što važi za fudbalske navijače iz celog sveta. Imena 32 pobednika takmičenja koji su osvojili priliku da prisustvuju finalu FIFA World Cup Russia ™ 2018, biće objavljena na web stranici.


Apel Srbima da glasaju\nIzbori na Kosovu biće održani 12. decembra\nVlada Srbije ne pokazuje političku hrabrost da pozove Srbe da učestvuju na predstojecim parlamentarnim izborima na Kosovu i zato je njihov stav o izborima “blaži“ u odnosu na ranije godine, saglasili su se učesnici konferencije u Medija centru u Čaglavici, sa koje je poslat apel Srbima za učestvovanje na izborima.\nPredsednica Helsinškog odbora za ljudska prava, Sonja Biserko, smatra da će izlazak Srba na kosovske izbore približiti, kako je kazala „Kosovo i Srbiju EU“ Ona je istakla da je Srbima na Kosovu potrebno ohrabrenje da najzad uzmu sudbinu u svoje ruke i da postanu politički akter na političkoj sceni na Kosovu. Biserko je navela da postoji mnogo razloga zašto Srbi treba da izadju na kosovske izbore.\n“Srpska zajednica svojim izlaskom na izbore može dobiti, ne samo onih garantovanih deset mesta, već i drugih deset mesta u Skupštini Kosova. Naša vlada nije bila precizna u pogledu poziva na izbore. Međutim, sudeći po svemu onome kako se ponaša Vlada Republike Srbije, ali i mediji, poruka je u tome da sami odlučite da li treba da učestvujete. Rekla bih da je ta poruka više ide u prilog izlaska, nego li protiv izlaska”, kaže Biserko.\nPotpredsednica Skupštine Srbije i Liberalno demokratske partije Judita Popović kazala je da država Srbija nema pravo da "manipuliše" svojim građanima i kao ohrabrujuću činjenicu navodi to što Beograd ne želi da sprečava Srbe da izadju na izbore.\n“Suština je da je država Srbija poslala jednu poruku da ne želi da, na bilo koji način, upućuje kako da se Srbi odnose prema ovim kosovskim izborima. To znači da ne želi da sprečava Srbe da izađu na kosovske izbore. S obzirom da je to poruka da ne želi da sprečava, imajući u vidu da smo prošli period od deset godina, kada je bilo puno radikalizma, to je već jedan korak koji ide ka nekoj vrsti dijaloga, ne samo sa kosovskim Albancima, i zdravom, pravom dijalogu sa Srbima, koji žive na Kosovu”, smatra Judita Popović.\nI kordinator Srpsko-demokratskog Foruma Drago Kovačević, odluku Vlade Srbije da se nisu stekli uslovi da pozove Srbe da učestvuju na izborima, tumači kao poziv.\n„Ono što sam hteo još da vam kažem jeste da je poruka iz Beograda, iz Vlade Srbije, nejasna. Medjutim, ako se prate politički događaji, ona se jasno može čitati i ja bih je preveo ovako: Mi sada nismo u poziciji da vam direktno kažemo izađite, ali ne bi bilo loše da izađete. Dakle, po mom mišljenju, to saopštenje je više bilo poziv da se izađe, nego nekakvo sprečavanje, pogotovo kad se ima u vidu onaj dodatak gde se govori kako niko neće trpeti posledice zbog svog izlaska“, rekao je Kovačević.\nU Srbiji je preko 100 javnih ličnosti uputilo apel kosovskim Srbima da učestvuju na parlamentarnim izborima. Među potpisnicima su: Dubravka Stojanović, Nikola Samardžić, Vladimir Gligorov, Latinka Perović, Miljenko Dereta, Mirjana Karanović, Čedomir Jovanović, Žarko Korać, Sonja Biserko, Judita Popović i drugi.


Bajrović ponovno izabrana na poziciju viceguvernera\nObjavljeno u kategoriji Biznis na 29.12.2016 16:45:49\nUpravno vijeće Centralne banke Bosne i Hercegovine (CBBiH), na posljednjoj ovogodišnjoj sjednici, održanoj danas, 29.12.2016. godine u Sarajevu, dalo je odobrenje za imenovanje Ernadine Bajrović na poziciju viceguvernera, na drugi mandatni period od četiri godine, počev od 01.01.2017. godine.\nViceguvernerka Bajrović je u CBBiH od njenog osnivanja 1997. godine, na različitim pozicijama, a biće zadužena za Sektor za administraciju i finansije u CBBiH.\nU Centralnoj banci Bosne i Hercegovine radi od 1997. godine, u angažmanu MMF-a kao asistentica prvog guvernera.\nPotom je radila na projektu uvođenja domaće valute (konvertibilne marke), u procesu reforme platnog prometa u BiH, te reformi tržišta kapitala. Od juna 2001. godine u radnom je odnosu u CBBiH u Uredu guvernera, kao saradnica za pitanja finansijskih tržišta, između ostalog zadužena i za proces suverenog kreditnog rejtinga BiH.\nOd juna 2004. godine radi kao samostalna stručna saradnica u Odjeljenju za evropske integracije i međunarodnu saradnju. Tokom 2006. godine, u ime CBBiH, imenovana je i za člana radne grupe za finansijski sektor u pregovorima s EU u procesu priprema za potpisivanje Sporazuma o stabilizaciji i pridruživanju BiH u EU.\nOd januara 2007. godine rukovoditeljica je Odjeljenja za upravljanje ljudskim resursima, gdje između ostalog vodi poslove tehničke saradnje s centralnim bankama. Tokom 2010. godine bila je projekt menadžerica međunarodnog projekta EU "Jačanje kapaciteta upravljanja ljudskim resursima u Centralnoj banci BiH".


Tag / Napadači / Vesti online\nVučić: Napadači na Stefanovića već uhapšeni\nLica osumnjičena za napad na lidera Levice Srbije Borka Stefanovića već su uhapšena, izjavio je u petak uveče predsednik Srbije Aleksandar Vučić i istakao da osuđuje to što se dogodilo.\nKidnapovani strani radnici u Libiji\nNeidentifikovana grupa naoružanih napadača kidnapovala je tri Filipinca i jednog Korejca koji su radili kao tehničari u postrojenju za vodu u jugoistočnom delu Libije, izjavio je lokalni...\nDve osobe ubijene u Nemačkoj, uhapšen napadač\nDve osobe su ubijene u pucnjavi u blizini Sarbrukena na jugozapadu Nemačke, preneli su nemački mediji.\nPretučen taksista u Prijepolju: "Pet minuta su me šutirali"\nDvojica mladića iz Prijepolja, obojica sa inicijalima A.M. uhapšena su rano jutros pošto su brutalno pretukli taksistu Samira Kozicu i polomili mu ruku.\nPretučena novinarka TV Pink, uhapšen napadač\nNovinarke TV Pink Gordana Uzelac i Mara Dragović povređene su u incidentu koji se dogodio ispred zgrade ove televizije tokom protesta koji je organizovao pokret Dveri. Kako je saopštio MUP Srbije,...\nTrag do napadača na Mamića vodi u Hrvatsku\n23:07 >> 00:08\nVIDEO: Pucnjava u centru Pariza, ima žrtava, ID preuzela odgovornost\nU razmeni vatre u Parizu poginuo je jedan policajac, dok su dva teško ranjena, saopštilo je francusko Ministarstvo unutrašnjih poslova. Jedan napadač je likvidiran. Francuski predsednik Fransoa...\n08:22 >> 11:33\nPucnjava u centru Bazela, dvoje mrtvo, napadači u begu\nU pucnjavi u jednom kafiću u centru Bazela poginule su dve osobe, a jedna je teško povređena.\nNovi napad u Istanbulu\nNekoliko osoba je u sredu uveče ranjeno u Istanbulu kada je nepoznati muškarac otvorio vatru u jednom restoranu u distriktu Fatih, javila je televizija Al Arabija.\nŠta se krije u pozadini masakra u Berlinu?\nPosle serije teško shvatljivih poteza policije i sigurnosnih službi sve više ljudi u Nemačkoj preispituje njihovo postupanje pre, ali i nakon terorističkog napada u Berlinu koji je odneo 12...


10/07/2021 – Sport\nMuška košarkaška reprezentacija Srbije do 19 godina u polufinalu Svetskog prvenstva u Letoniji igra večeras protiv Francuske od 20 sati u Rigi. Mladi košarkaši Srbije u četvrfinalu sinoć su svaladali Argentinu 89:83, dok je Francuska pobedila Litvaniju 84:79. U drugom polufinalu od 17 sati saštaće se Kanada i Sjedinjene Američke Države.\nPredsednik Aleksandar Vučić primio je danas sportiste, članove olimpijskog tima Srbije i predstavnike sportskih saveza, trenere i selektore i poželeo im mnogo sreće na Olimpijskim igrama, da ostanu što duže u Japanu i da se u zemlju vrate uspešni. Predsednik Vučić je uručio državnu zastavu vaterpolisti Filipu Filipoviću, koji će je nositi na svečanom otvaranju Olimpijskih igara u Tokiju. Vučić…\nOlimpijada, Vestialeksandar vučić, olimpijadaLeave a comment\nAtletičarke Dragana Tomašević (disk) i Marija Vučenović (koplje) pre nekoliko dana izborile su olimpijsku vizu na osnovu rang liste Međunarodne atletske federacije (IAAF). i najverovatnije kompletirale Olimpijski tim Srbije za Tokio. U ekspediciji je 85 sportista u 16 sportova, sedam plivača, sedam strelaca, dve takmičarke u tekvondou, pet u džudou, pet u atletici, četiri u rvanju, po jedan u karateu…


Vlada NUNS-u i NDNV-u: Nismo rekli da je grupa formirana - Sindikat novinara Srbije\n„Mi jesmo imali predlog radne grupe na stolu, ali radna grupa nije formirana. Dejan Stojanović je predložen za predsednika i on je odličan kandidat, ja ću ga podržati kada bude bilo glasanje, ali danas nije bilo glasanja“, rekao je Lekić.\nOn je kazao da je na sastanku bilo više tema: formiranje radne grupe, koordinaciono telo za saradnju s medijima, zatim se govorilo o ulozi OEBS-a, Evropske komisije i međunarodne zajednice u sastavljanju Medijske strategije, ali, kako je kazao, nikakvog formiranja radne grupe i biranja predsednika nije bilo.\n„Ja verujem da postoji politička volja, zbog pritiska međunarodne zajednice i verujem da će se taj pritisak nastaviti i da će ta politička volja pod navodnicima rezultirati nekim pametnijim potezima, a ne izmišljanjem stvari“, rekao je Lekić.\nSejdinović: U saopštenju nekoliko netačnosti\nSejdinović, predsednik NDNV je za agenciju Beta rekao da je Vlada u svom saopštenju iznela „nekoliko, blago rečeno, netačnosti“.\n„Ključna (netačnost) je da su tela – radna grupa za medijsku strategiju i koordinaciono telo, formirana, što ne odgovara istini, pošto je proces još u toku i pošto udruženja nisu još donela odluku o tome da li će ili neće u procesu učestvovati dok se ne razjasne takozvana prethodna pitanja“, naveo je Sejdinović.\nOn je dodao da između sadašnje vlasti i medijskih udruženja postoji „visok nivo nepoverenja“ i da je „ružno što Vlada ovakvom jednostranom komunikacijom s javnošću, taj nivo povećava, ugrožavajući sam proces“.\nNaredni sastanak bi trebalo da bude održan u ponedeljak, 18. juna.\n„Mi još nismo doneli konačnu odluku o učešću u tim radnim telima, dok ne saznamo precizno njihove sastave, mandate, pravila i način funkcionisanja. Nećemo dozvoliti da budemo instrumentalizovani u cilju stvaranja bolje medjunarodne slike medijskih sloboda u Srbiji, a da se ‘na terenu’ ništa pozitivno ne desi, ili da se stvari čak i pogoršaju“, rekao je Sejdinović.\nVlada Srbije: Nigde ne piše da je formirana grupa\nU saopštenju Vlade Srbije posle sastanka sa predstavnicma medijskih udruženja, nigde ne piše da je formirana radna grupa za izradu strategije, navela je Vlada posle tvrdnji nekih učesnika sastanka da u tom saopštenju ima netačnosti.\nKako se dodaje, u saopštenju Vlade piše da se na sastanku „razgovaralo o sastavu radne grupe za izradu medijske strategije i načinu rada“ i da do narednog sastanka „medijska i novinarska udruženja treba da dostave predlog članova radne grupe, kako bi ona što pre počela sa radom“.\nVlada je navela da je s obzirom na to da je reč o važnom dokumentu za razvoj medijske scene u Srbiji, cilj da u njenoj izradi učestvuju sva relevantna medijska udruženja, kako bi proces bio inkluzivan i kako bi se zajedno došlo do najboljih rešenja u interesu javnosti.\nU saopštenju se navodi i da će naredni sastanak biti održan u ponedeljak, 18. juna.\nDo tada medijska i novinarska udruženja treba da pošalju predloge za članove u radnoj grupi i Koordinacionom telu za saradnju s medijima, što, za one koji saopštenje „pažljivo čitaju, znači da radna grupa tek treba da bude formirana pošto se medijska udruženja dogovore i pošalju svoje predloge“.\nIzrada medijske strategije važan je deo širih reformi koje Vlada Srbije sprovodi. Vlada je odlučna da, uprkos početnim neslaganjima i različitim tumačenjima koja su proistekla sa današnjeg sastanka, medijska strategija bude usvojena, jer je to važan korak u osnaživanju medija i društva u celini, navodi se u saopštenju.\nVlada Srbije je ponovila da ostaje posvećena tome da proces izrade medijske strategije bude inkluzivan i to je ključni razlog zbog koga su učesnici sastanka pozvani da daju svoje predloge za članove oba tela do narednog sastanka, kako je i navedeno u saopštenju Vlade Srbije.\n„Važno je da svi zajedno radimo na ovome, jer nam je zajednički cilj da naše društvo dobije dokument koji će biti razvojni i iz koga će dalje moći da se razvija medijsko tržište u Srbiji i to uz poštovanje principa ravnopravnosti, transparentnosti i inkluzivnosti“, piše u novom saopštenju.\nOdržan drugi sastanak premijerke s predstavnicima medija\nUčestvovali su i ministar kulture i informisanja Vladan Vukosavljević i predstavnici njegog ministarstva, kao i savetnice predsednika i premijerke Srbije za medije Suzana Vasiljević i Jelena Kovačević koje će, kako je saopšteno, biti članice Koordinacionog tela za saradnju s medijima koje će raditi na unapredjenju položaja medija.


Izvor: SrbijaDanas.com, 12.Maj.2021, 13:16\nObe Sinišihe ćerke sreću su podelile sa pratiocima na Instagramu.\nPored svega što je uradio tokom igračke karijere i što postiže sada kao trener, Siniša Mihajlović je pobedom u životnoj borbi sa opakom bolešću celom svetu pokazao koliki je borac. Pored toga on je još jedan, možda i najbolji dokaz da posle kiše uvek dodje sunce. Naime, posle svega što je porodica Mihajlović prošla u proteklih godinu dve, sada iz ovog skladnog doma stižu najlepše vesti.\nNaime, Sinušina i Arijanina ćerka Virdžinija je u drugom stanju, tako da će proslavljeni fudbaler i njegova supruga uskoro dobiti novu životnu ulogu, postaće deda i baba. Prelepu vest Vidžinija kao i njena sestra Viktorija, podelile su...


Narodna banka Srbije je objavila podatke o platnom bilansu za prvih devet meseci 2018 — IT industrija beleži dvanaestu godinu uzastopnog rasta. Narodna banka Srbije objavila je platni bilans Republike Srbije za prva tri tromesečja 2018. godine, u kom se vidi da je za prvih devet meseci ove godine izvoz softverskih usluga dostigao vrednost od […]\nReklama Scandinavian Airlines-a osvojila je prestižnu nagradu za najbolji turistički reklamni video u 2018. godini, zahvaljujući drugačijem pristupu putovanjima koji je dirnuo milione ljudi širom sveta. Oglašavanje u oblasti turizma u poslednje vreme prolazilo je kroz lošu fazu u kojoj nijedna reklama nije posebno zapala ljudima za oko, što nije ništa čudno s […]\nVenecija: Ako putujete kao turista, morate znati ovo!\nVlasti u Veneciji razmatraju predlog da se turistima zabrani da sede i leže na stepenicama crkava i na trgovima grada. Ukoliko predlog bude usvojen, od oktobra će svi koji se ogluše o ovo pravilo morati da plate kaznu od najmanje 50, a najviše 500 evra. U najozbiljnijim slučajevima turisti bi čak mogli da budu izbačeni iz grada i […]


Set zakona o povećanju akciza po skraćenoj, a ne hitnoj proceduri - Akta.ba\n21.04.2017. 09:02 / Izvor: Fena\nPoslanici Predstavničkog doma Parlamentarne skupštine Bosne i Hercegovine odlučili su danas da set zakona kojima se predviđa povećanje akciza na naftu i naftne derivate te lož-ulje za 15 feninga neće biti razmatrani po hitnoj proceduri, ali će se o njima izjašnjavati po skraćenoj proceduri.\nU skraćenoj proceduri zakoni prolaze komisijsku fazu donošenja uz mogućnost ulaganja amandmana.\nZakone su po hitnoj proceduri podržali ranije delegati Doma naroda PSBiH, a povećanje prihoda od akciza, ukoliko poslanici prihvate set zakona po skraćenoj proceduri, bilo bi korišteno za izgradnju cesta i autocesta.\nUsvajanje tih zakona jedan je i od uvjeta za nastavak aranžmana s Međunarodnim monetarnim fondom (MMF), odnosno to je uvjet da bi BiH uspješno prošla prvi pregled u okviru Proširenog aranžmana i bila joj doznačena tranša od oko 155 miliona KM.\nVijeće ministara BiH predložilo je da se po hitnom zakonodavnom postupku razmatraju izmjene zakona o akcizama, o sistemu indirektnog oporezivanja te o uplatama na jedinstveni račun i raspodjeli prihoda te o osiguranju depozita o bankama za koji također danas nije prihvaćena hitna procedura.\nTAGOVI: povećanje akciza Parlamentarna skupština Doma naroda PSBiH Vijeće ministara BiH MMF akcize


Vesti online / Vesti / Srbija / Odalović: Han da zahteva da se Priština "dozove pameti"\nGeneralni sekretar Ministarstva spoljnih poslova Veljko Odalović očekuje da će evropski komesar Johanes Han tokom današnje posete Prištini, povodom uvođenja taksi na robu iz Srbije, uputiti jasan zahtev predstavnicima privremenih kosovskih institucija da se "dozovu pameti" kako bi se omogućio nastavak dijaloga Beograda i Prištine.\nVeljko Odalović: Han sigurno neće Prištini dati podršku\nOdalović je, u izjavi za RTS, rekao da veruje da će poseta Hana doneti rezultate i da će situacija dalje ići u pozitivnom smeru.\n- U svakom slučaju, njegov dolazak je važan... Han sigurno ne ide da predstavnicima Prištine da podršku, već da im prenese poruke. Jesu to poruke koje su do sada bile brojne, ali relativno mlake, s pola usta su to rekli, a to mora sa više jačine i kapaciteta Prištini da se kaže - dodao je Odalović.\n* Merkelova upozorila PR: Prekinite "rat" sa Srbijom\n* Prištinski mediji: Izrael odbio Tačija\nKako kaže, važno je da se razgovara o budućnosti, o temama koje normalizuju ukupne odnose, životu na Kosovu i Metohiji...\n- Verujem da će zahtev biti jasan kad su u pitanju mere, a to je da odustanu od ovakvih avantura i povokacija i da se stvori ambijent u kome će se normalizovati stanje na Kosovu i Metohiji, ne samo sa snabdevanjem, već i da se smanje druge političke i bezbednosne tenzije i stvori ambijent - rekao je Odalović.\nOn je istakao da bi bilo dobro da Han razgovara i sa predstavnicima Srpske liste, jer se postupci Prištine najviše tiču Srba na Kosovu, i da od njih čuje šta se dešava na Kosovu.\n- Oni su deo instuiticija i njihovo ignorisanje je nedopustivo - rekao je Odalović.\n- Ja verujem da će predsednik Vučić danas Hanu to i preneti i dobro je da se od onih kojih se ovo najdirektnije tiče čuje šta se stvarno dešava na Kosovu i Metohiji - rekao je Odalović.\nOn je rekao da Srbija pomaže celoj situacii time što ne uvodi kontramere i nastoji u tome da se nastavi razgovor.\nPovodom odluke Solomonskih Ostrva da povuku priznanje Kosova kao nezavisne države, Odalović je rekao da veruje da će biti još takvih odluka.\n- To Prištinu čini nesigurnom - rekao on i dodao da je to rezultat politike koju vode predsednik Aleksandar Vučić i ministar spoljnih poslova Ivica Dačić, koji objašnjavaju međunarodnoj zajednici kakve opasnosti stvara ponašanje prištinskog rukovodstva.


RTV BIR - Nije moguće da haški osuđenici služe kazne u Srbiji\nNije moguće da haški osuđenici služe kazne u Srbiji Istaknuto\nHaški osuđenici ne mogu da služe kaznu u Srbiji, rečeno je u Mehanizmu za međunarodne krivične sudove UN.\nPovodom izjave predsjednika Srbije Aleksandra Vučića da će Beograd tražiti da osuđeni Srbi kaznu služe u Srbiji, iz ove institucije su naveli da Mehanizam UN to ne dopušta, te da je malo vjerovatno da bi takav zahtjev mogao da prođe kroz procedure Vijeće sigurnosti UN.\nPrema Statutu Mehanizma, nije dozvoljeno da se zatvorske kazne koje je Haški tribunal izrekao državljanima zemalja nastalim raspadom bivše Jugoslavije izdržavaju u državama iz kojih dolaze, uključujući i državljane Srbije.\n"Prema tome, bilo kakvu odluku kojom se Srbiji omogućava da bude jedna od država u kojima izdržavaju kazne, morao bi donijeti Vijeće sigurnosti UN", rekli su u ovoj instituciji za list Danas.\nTo podrazumijeva i određivanje u kojem će od evropskih zatvora, koji su potpisnici sporazuma o izvršenju kazni, haški osuđenici služiti kaznu.\nVučić je nedavno izjavio da će tražiti da svi haški osuđenici koji su državljani Srbije, služe kaznu u Srbiji, koja će snositi sve troškove njihovog smještaja.\nU nekom od evropskih zatvora kazne služi trenutno 16 od ukupno 64 osuđenih Srba pred Haškim tribunalom.\nHaag: Danas svečano zatvaranje Haškog tribunala\nViše iz kategorije: « Muslimani u regionu obavljaju završne pripreme za Kurban-bajram\tIstraživanje o diskriminaciji: Svaka peta osoba u Hrvatskoj barem jednom diskriminirana »


KZM Čačak i Biblioteka pokrenuli akciju „ZA NEMANJU“ | 032info.rs\nKZM Čačak i Biblioteka pokrenuli akciju „ZA NEMANJU“\nGradska biblioteka “Vladislav Petković Dis” i Kancelarija za mlade organizuju humanitarnu akciju za Nemanju Božića iz Čačka kome je hitno potrebna transplatacija bubrega.\nOperacija se obavlja u Istanbulu i košta 17.500 evra, uz dodatne troškove lečenja na klinici “Memorial” na kojoj bi Nemanja proveo 21 dan sa svojom majkom, kao i troškove pojedinih analiza pre same operacije.\nGradska biblioteka odlučila je da u ove svrhe donira knjige koje će aktivisti Kancelarije za mlade prodavati na Gradskom trgu 3. 4. i 5. februara u periodu od 12 do 16 časova, a sav prikupljeni novac biće uplaćen na Nemanjin račun. U pitanju su knjige dobitnika nagrade “Disovo proleće” , “Mladi Dis”, katalozi izložbi, zbornici poezije, časopisi Disovog proleća.\nGradska uprava grada Čačka je podržala ovu akciju doniranjem knjiga i naravno izdvajanjem novčanih sredstava za Nemanjino uspešno lečenje.


Viktor Bondarev - Sputnjik Srbija\nOdluka SAD da zamrznu niz odredbi Sporazuma o otvorenom nebu s Rusijom predstavlja prevaru i provokaciju na koju treba da obrate pažnju i drugi potpisnici Sporazuma, rekao je šef Komiteta Saveta Federacije za odbranu i bezbednost Viktor Bondarev.\nEventualno povećanje budžeta NATO-a ni na koji način ne predstavlja opasnost za Moskvu, odbrambeni budžet Rusije omogućava da se reše svi zadaci u vezi s nacionalnom bezbednošću, izjavio je predsednik Komiteta Saveta Federacije za odbranu i bezbednost Viktor Bondarev.\nRusija će strogo pratiti situaciju razvoja novog američkog nuklearnog naoružanja male snage, izjavio je predsednik Komiteta za odbranu Saveta federacije Rusije Viktor Bondarev.\nNovi protivvazdušni sistemi S-400 učiniće poluostrvo Krim apsolutno neprobojnim od bilo kakvih neprijateljskih dejstava, izjavio je šef Komiteta za odbranu Saveta federacije Rusije Viktor Bondarev.\nBondarev: Isporuka S-300 Siriji otrezniće usijane glave NATO generala\nNova američka nuklearna doktrina skida s Vašingtona odgovornost za bilo kakva dejstva na međunarodnoj pozornici, jer omogućava da se slobodno tumače bilo kakvi događaji u svetu, ocenio je šef Komiteta Saveta Federacije za odbranu i bezbednost Viktor Bondarev.


Arhiva - Fotografija predsednika Beorusije Aleksandra Lukašenka koji se u blizini predsedničke Palate nezavisnosti pozdravlja sa policajcima u opremi za razbijanje demonstracija, koju su objavile beloruske vlasti, 23. avgusta 2020.\nTalas Kovida 19 zahvatio je zatvore u Belorusiji koji su prepuni ljudi pritvorenih zbog demonstracija protiv autoritarnog predsednika države, a neki od demonstranata koji sau zarazili koronavirusom dok su bili u zatvoru optužuju vlasti da zanemaruju ili čak podstiču zarazu.\nAktivisti koji su razgovarali sa Asošijeted presom nakon što su pušteni na slobodu opisali su masovno prenatrpane ćelije bez odgovarajuće ventilacije ili osnovnih pogodnosti i nedostatka medicinskog tretmana.\nKastus Lisetski (35), muzičar koji je dobio 15-dnevnu kaznu zbog prisustva protestu, rekao je da je hospitalizovan sa visokom temperaturom nakon osam dana u zatvoru u istočnoj Belorusiji i da mu je dijagnostikovana dvostruka upala pluća izazvana Kovidom 19.\n"Vlažni zidovi prekriveni parazitima, šokantan nedostatak sanitarnih mera, drhtavica zbog hladnoće i zarđali krevet - to je ono što sam dobio u zatvoru u Mogiljevu umesto medicinske pomoći", rekao je Lisetski za AP u telefonskom intervjuu. "Imao sam temperaturu i izgubio sam svest, a čuvari su morali da pozovu hitnu pomoć".\nLisetski je rekao da su on i troje kolega iz benda bili zatvoreni u zatvoru u Minsku i da su morali da spavaju na podu ćelije namenjene za samo dvoje ljudi.\nSva četvorica su zaražena virusom.\nLisetski mora da se vratiti u zatvor na izdržavanje preostalih sedam dana kazne nakon što je otpušten iz bolnice. Optužio je vladu da je dozvolila da virus divlja među onima koji su zatvoreni iz političkih razloga.\n"Stražari otvoreno kažu da to rade namerno po naređenju", rekao je Lisetski.\nBeloruski predsednik Aleksandar Lukašenko odbracio je koronavirus rano tokom pandemije, odbacujući strah i nacionalna zatvaranja kao grešku koja je izazvala "psihozu", savetujući građanima da je dobiju tako što će voziti traktore po polju, piti votku i posećivati saune.\nNjegov stav naljutio je mnoge Bjeloruse, dodajući nezadovoljstvo u javnosti izazvano njegovim autoritarnim stilom i pomažući u potpirivanju postizbornih protesta.\nViše od 30.000 ljudi privedeno je zbog učešća u protestima protiv ponovnog izbora Lukašenka u avgustu na izborima za koje su opozicioni aktivisti i neki radnici koji su sprovodili izbore rekli da je namešteno kako bi Lukašenko osvojio dao šesti mandat.\nPolicija je više puta razbijala mirne proteste palicama i šok bombama.\nNavodno nameštanje glasova i brutalno suzbijanje demonstracija podstakli su Sjedinjene Države i Evropsku uniju da uvedu sankcije protiv beloruskih zvaničnika.\nOpoziciona kandidatkinja Sviatlana Tihanovskaja, koja je zauzela drugo mesto na predsedničkim izborima i koja je bila prinuđena da napusti zemlju nakon što je osporila zvanične rezultate koji su Lukašenku dali 80 odsto glasova, pozvala je strane lidere i međunarodne organizacije da intervenišu kako bi zaustavile izbijanje koronavirusa u beloruskim zatvorima.\n"U centru Evrope, zatvorenici su namerno zaraženi koronavirusom", rekla je Tihanovskaja agenciji Asošijeted pres. "Prebacuju zaražene ljude iz jedne ćelije u drugu, a ćelije su prenatrpane i nedostaje im ventilacija. To je grozota. To se može oceniti samo kao zlostavljanje i mučenje".\nVlasti nisu objavile broj zatvorenika sa Kovidom 19, ali aktivisti za ljudska prava kažu da su na hiljade demonstranata imale pozitivan test nakon što su zadržani.\n"Užasno stanje beloruskog kazneno-popravnog sistema doprinelo je izbijanju Koriva 19 u zatvorima, ali vlasti nisu ni pokušale da poboljšaju situaciju i dovele su hiljade aktivista u to mesto prenosa", rekao je Valiantsin Stefanović, zamenik predsednika rekao je Viasanskog centra za prava.\nNovinar Artsiom Liava (44) rekao je da se inficirao prošlog meseca dok je čekao sudsko saslušanje u zatvorskoj ćeliji namenjenoj za smeštaj 10 ljudi u koju je bilo smešteno oko 100 zatvorenika.\nLiava je zadržan dok je za nezavisni TV kanal Belsat izveštavao o protestima u beloruskoj prestonici Minsku.\n"Prvo, kolege zatvorenici, a zatim i ja, prestali smo da osećamo zatvorski smrad", rekao je za Associated Press. "Svi smo imali temperaturu, jak kašalj i osećali smo se slabo, ali nisu nam davali ni toplu vodu".\nLiava je rekao da je, nakon što je dobio 15-dnevnu kaznu, premeštan u različite zatvore i zatvore u Minsku i obližnjim gradovima, dok su vlasti imale problema da smeste zatvorenike u prenatrpane pritvorske jedinice.\nRekao je da je bio svedok sličnih stanja kod svih njih - kašljanje u ćelijama ili teškoće u disanju kod ljudi, što su zatvorski upravnici zanemarivali.\n"Bilo je to kao ruganje. Lekari nisu odgovarali na molbe i žalbe", rekao je Liava. "Bilo je zabranjeno ležati danju, a dušeci su bili sklopljeni. Svi smo se osećali iscrpljeno, ali bili smo prisiljeni da sedimo na gvozdenim krevetima u podrumu bez ikakvog pristupa svežem vazduhu".\nNovinar je rekao da tokom boravka iza rešetaka nije dobio nijednu dozu leka.\nDan nakon što je napustio zatvor, rekao je Liava, bio je pozitivan na Kovid 19, a CT je pokazao da su mu pluća teško pogođena.\n"Zatvorski lekari treba da budu krivično gonjeni zbog nemara. Oni su nam doveli život u opasnost odbijajući nam (osnovni) medicinski tretman", rekao je Liava, koja je imai jak kašalj i teško disao dok je razgovarao sa AP.\nZvanično više od 180.000 zaraženih\nBelorusija je prijavila više od 180.000 potvrđenih slučajeva koronavirusa od početka pandemije, ali mnogi u bivšoj sovjetskoj republici od 9,4 miliona ljudi sumnjaju da vlasti manipulišu statistikom kako bi sakrio pravi obim zaraze u toj zemlji .\nIhar Hotsin, lekar koji radi u vrhunskoj onkološkoj bolnici u Minsku, zadržan je kada se pridružio skupu medicinskih radnika koji su se protivili represiji protiv demonstracija.\nRekao je da su on i četvoro njegovih kolega koji su uhapšeni zarazili virusom u pritvoru. Hotsin (30) veruje da se zarazio u zatvoru u gradu Baranovići, gde je bio smešten u ćeliji od 12 kvadratnih metara sa oko 80 drugih zatvorenika.\n"Pet lekara iz naše bolnice je zadržano, a svih pet je nakon puštanja bilo pozitivno na Kovid 19", rekao je Hotsin. "Moramo naglas urlati zbog izbijanja Kovida 19 u zatvorima prenatrpanim političkim zatvorenicima".


Partizan izdao saopštenje povodom meča u Novom Sadu: Degradiranje srpskog fudbala - Sportska centrala\nPartizan izdao saopštenje povodom meča u Novom Sadu: Degradiranje srpskog fudbala\n21 avg 2020. 21:42\nFudbalski Partizan je izdao saopštenje povodom dešavanja na utakmici Proleter – Crvena zvezda, gde je po njihovom mišljenju, došlo do grubih grešaka arbitra tog meča koji su direktno uticali na rezultat.\n„Današnja utakmica petog kola Superlige Srbije, između FK Proleter i FK Crvena Zvezda, predstavlja jasan pokazatelj u kom pravcu će se ovo fudbalsko prvenstvo odvijati. Po ko zna koji put, svedoci smo da svi klubovi koji igraju mečeve protiv Crvene Zvezde nisu i neće biti u ravnopravnom položaju! Ono što je danas zadesilo Proleter, može očekivati svaki klub koji bude igrao svoje utakmice protiv Crvene Zvezde.\nU 31. minutu meča u Novom Sadu, sudija Dragan Čolović nije video ili nije želeo da vidi ono čemu je celokupna fudbalska javnost u Srbiji imala priliku da svedoči – klasičan jedanaesterac u korist Proletera, nakon igranja Kataia rukom u sopstvenom šesnaestercu. Brutalna sudijska krađa urušava ugled srpskog fudbala i primorava nas da se zapitamo kuda i čemu sve ovo vodi!? Sudija Dragan Čolović je direktno uticao na tok utakmice i presudno doprineo krajnjem rezultatu i porazu Proletera.\nPozivamo FSS da stane u zaštitu fudbala i svih klubova u Superligi, kako regularnost takmičenja ne bi bila dovedena u pitanje“, stoji u saopštenju kluba iz Humske.


Medvedev osudio Severnu Koreju zbog nuklearnih proba\nPredsednik Rusije Dmitrij Medevdev osudio je danas Severnu Koreju zbog podzemnih nuklearnih proba. U telefonskom razgovoru sa predsednikom Južne Koreje Li Mjun-bakom, Medvedev je rekao da Severna Koreja krši rezoluciju 1718 Saveta bezbednosti UN i norme medjunarodnog prava, i vodi ka direktnom porastu napetosti, prenosi Itar-Tas. Šef ruske diplomatije Sergej Lavrov izrazio je danas uverenje da će Savet bezbednosti UN doneti novu rezoluciju o Severnoj Koreji. "SAD i Japan su već obavestili članove Saveta bezbednosti UN da pripremaju odgovarajući projekat", rekao je Lavrov. Prema njegovim rečima, Rusija želi da Savet bezbednosti UN izrazi "čvrst stav" i preduzme mere "koje bi odgovarale režimu neširenja nukleranog naoružanja".


Njegovi računi, u pojedinačnom iznosu od 1, 5 KM, dio su 19 miliona maraka koje su državne i entitetske institucije potrošile za reprezentaciju od početka 2010. do kraja 2012. godine.\nU Državnoj regulatornoj agenciji za radijacijsku i nuklearnu sigurnost (DARNS) za tri godine je potrošeno nešto više od 33.000 KM za reprezentaciju. Među računima koje su novinari CIN-a pogledali bilo je i 26 računa za jutarnje kafe, u pojedinačnoj vrijednosti od 1, 5 KM.\nU Federalnom ministarstvu finansija nalazi se račun iz 2010. godine za ručak u sarajevskom restoranu „Fellini“ za koji se ne zna ko mu je prisustvovao i kojim povodom. Na računu koji je iznosio 302, 5 KM dodato je i 27, 5 KM bakšiša te je sve zaokruženo na 330 KM.


Predsednik Srbije Aleksandar Vučić, koji u Narodnoj skupštini predstavlja Izveštaj o Kosovu i Metohiji, poručio je da je vreme da se otvoreno izabere između slatke laži i gorke istine, ma kakva ona bila. Ocenio da su razgovori Beograda i Prištine veoma važni, jer smo time uspeli da vratimo temu Kosova i Metohije za pregovarački sto.\nAleksandar Vučić u Parlamentu(Foto Tanjug)\nPredsednik je poručio da se mora dati odgovor na jedno važno pitanje – u šta verujemo, u laž ili istinu. Ukazao je da "bez toga nećemo znati za šta smo sposobni i koliko možemo, gde su granice naše zemlje i naših snova, baš kao i naše stvarnosti".\n"Bez toga nećemo znati gde je Kosovo, gde je Metohija, ko njima upravlja, gde smo mi Srbi na Kosovu i Metohiji", dodao je Vučić.\nVreme je da se otvoreno izabere između slatke laži i gorke istine, naglasio je Vučić. "Moj posao kao predsednika Srbije je da ljudima saopštim istinu ma kakva ona bila", istakao je on.\n"Ali nemojte da posmislite da se neću boriti za naš narod i Kosovo i Metohiju više od onih koji istinu znaju ali je prećutkuju, i koji drže patriotska predavanja, a predavanja ne bi smeli nikom da drže", napomenuo je predsednik.\n"Ako nešto ne promenimo, biće nas dvostruko manje nego Albanaca"\nEvropske sile i SAD dozvolile su Prištini da šest godina ne formira Zajednicu srpskih opština, što je bila jedina obaveza Albanaca iz Briselskog sporazuma, rekao je predsednik.\nPrimetio je i da niko ne reaguje ni na to što su danas ponovo najavili formiranje "velike Albanije", a da bi, da se u Srbiji govori o Republici Srpskoj, bilo potpuno drugačije.\nReč je, objasnio je predsednik, o nečemu što je plan, a to je da nas dovode u situaciju "nove normalnosti". Šta god da urade, neko iz međunarodne zajednice će reći "hajde da vidimo kako da Srbiju nateramo da prizna nezavisnost Kosova".\n"Nisu uspeli nikada da oslabe toliko Srbe u pokrajini, niti srpski narod na severu, da ne budemo u stanju da odgovorimo i namerno kažem – ne budemo, jer to neće biti samostalni odgovor našeg naroda sa severa, već celokupnog našeg naroda, ako bilo ko bude pokušao da ih fizički ugrozi, na bilo koji način", rekao je Vučić i poručio da pogroma kao iz 2004. više neće biti.\n"Vratimo smo pitanje Kosova na sto"\n"Tražili smo vreme da zemlju sačuvamo. Morate da razgovarate, iako nije lepo razgovarati sa Tačijem, a ni njemu sa mnom", objasnio je Vučić.\n"Raspisuju se izbori za Begrad, očekuje se promena vlasti i, kada neki očekuju da to bude početak promene vlasti i kraja Vučićevog režima, tog dana u Kosovskoj Mitrovici je ubijen Oliver Ivanović, jedan od lidera Srba sa KiM, politički protivnik Srpske liste", rekao je Vučić.\nKaže da su poslednjih dana bila tri teksta u značajnim zapadnim medijima koji govore kako je baš to ubistvo doprinelo uništavanju ideje o razgraničenju i bilo kakvim srpskim snovima da Srbi ne bi dobili "nešto od teritorije KiM".\nVucić navodi da je zatim usledila žestoka orkestrirana kampanja iz zapadnih centara moći, zajedno sa nekima u domaćoj javnosti, koji im "terciraju", uz ulogu albanskih medija.\nNavodi da su izmišljali ko je ubio Ivanovića i hapsili čak na osnovu izjava političara sa Savskog venca u Beogradu, koji se predstavljaju kao političari sa Kosova, a sve da bi Sever bio laka meta za sve njih, pošto se pokazao "kao veoma tvrd orah".\nPredsednik kaže da je Srbija u osnovi u potpunosti uspela da zaštiti svoje interese u pokrajini i u kontekstu evropskih integracija, uprkos kritikama za navodnu predaju srpskih institucija. "Srbi na severu KiM, pogotovu danas, apsolutno dominiraju u svim institucijama što nije bio slučaj do 2013", primetio je on.\n"Ukoliko bi Srpska lista i politički predstavnici doneli odluku da se svi povuku, sa malim izuzecima, Srbi bi odmah izašli, ali koriste svaku priliku da se obezbedi suštinska, pravična dominacija Srba, ali da se u isto vreme obezbedi zašita za Srbe u Gračanici, Šilovu, Klokotu, Partešu, Metohiji gde god su nam ugroženi ljudi", rekao je on.\nDodao je i da je Srbija od početka bila izložena različitim pritiscima, da se prvo izvrši demarkacija između Kosova i Crne Gore, a zatim Srbije i Crne Gore. "Svaka demarkacija u kojoj bismo učestvovali značila bi de fakto priznanje Kosova", rekao je on.\nVučić je rečima "Živela Srbija" završio obraćanje u parlamentu, nakon čega je počela rasprava. Prvi je reč dobio Dragan Marković Palma koji je kritikovao to što opozicija bojkotuje rad skupštine. Marković je istakao da je poboljšan položaj Srba na Kosmetu.\n13.05.2021 Ivan Zaporožac novi načelnik ŠU na Kosovu (657)


MMF: Oporavak Srbije jači od predviđenog - Glas Srpske\nTanjug 16.10.2020 17:56\nBEOGRAD - Oporavak Srbije od pada u drugom kvartalu, izazvanog pandemijom korona virusa, jači je od prvobitnih procjena zahvaljujući obimnoj reakciji srpskih vlasti, ocijenila je misija Međunarodnog monetarnog fonda (MMF) na kraju zvaničnih razgovora s delegacijom Republike Srbije.\nZvanični razgovori Srbije i misije MMF-a u okviru petog i posljednjeg polugodišnjeg razmatranja aktuelnog Instrumenta za koordinaciju politike (IPC) završeni su danas sastankom, koji je održan u video-formatu, saopšteno je iz Narodne banke Srbije (NBS).\nU odnosu na oktobarski izvještaj „Svjetski ekonomski izgledi” (NjEO), koji je predstavljen tokom godišnje skupštine MMF i Svjetske banke, misija MMF-a je u međuvremenu znatnije povećala projekciju rasta Srbije za ovu godinu, uvažavajući podatke i kretanja u periodu nakon zaključenja izvještaja WEO.\nZa naredne godine procijenjuju dinamičan rast Srbije, a već slijedeće godine očekuju pun oporavak naše ekonomije od efekata pandemije. Ocijenjuju i da je potrebno nastaviti sa sprovođenjem strukturnih reformi, čime će se dati podrška još bržem rastu privatnog sektora i dodatno ojačati srednjoročni izgledi rasta u Srbiji, navodi se u saopštenju NBS.\nNa završnom sastanku, delegaciju Srbije je predvodila guverner NBS Jorgovanka Tabaković, koja je i guverner Republike Srbije u MMF-u, a misiju Fonda da je predvodio Jan Kejs Martejn. U razgovorima je učestvovao i ministar finansija Siniša Mali sa saradnicima.\n„Istovremeno, procenjujemo i da postoji mogućnost da rezultat na kraju godine bude i bolji od minus 1,0 posto, pre svega, ako se uzme u obzir obiman i sveobuhvatan paket monetarnih i fiskalnih mera donet u najkraćem roku”, istakla je guverner.\nMisija ocijenjuje da je u Srbiji, kao reakcija na krizu, primijenjen ogroman i adekvatan paket monetarnih, finansijskih i fiskalnih mera, što je bilo ključno u očuvanju nsrpske ekonomije.\nI tokom pete revizije, misija je ocijenila da je Narodna banka Srbije reagovala čitavim setom mjera - od smanjenja referentne kamatne stope, preko obezbjeđenja likvidnosti i propisivanja zastoja u otplati obaveza dužnika, kao i nizom drugih mjera, čime je nastavila da čuva neophodnu monetarnu i finansijsku stabilnost.\nGuverner Jorgovanka Tabaković naglasila je da je uslovima svjetske ekonomske krize očuvana finansijska stabilnost u Srbiji, bankarski sektor je visoko likvidan, dobro kapitalizovan i s najnižim nivoom problematičnih kredita od 3,5 procenata na kraju avgusta 2020. godine, što predstavlja najniži ikada dostignuti nivo od momenta uvođenja ovog pokazatelja.\n„Za mene je ključno to što smo odmah, na samom početku krize, doneli čitav set mera kojima smo sačuvali ekonomiju i radna mesta. Sačuvali smo poverenje naših građana i privrede da ćemo nastaviti da obezbeđujemo makroekonomsku i finansijsku stabilnost u svim uslovima”, naglasila je guverner NBS Jorgovanka Tabaković.


Norveški klub izdao je saopštenje u kom je obavestio kako je generalni direktor Ojstajn Nirland podneo ostavku.\nČelnik Moldea je ključan razgovor sa saradnicima obavio još u ponedeljak a zvanično iz kluba otići će poslednjeg dana tekućeg meseca.\nMeđutim norveški mediji pišu kako je Nirland već ostavio sve poslove, te se ne očekuje ni njegov dolazak u Beograd. Molde će u četvrtak gostovati Partizanu u prvoj utakmici plej-of faze Lige Evrope.\nNorvežani su se dali u potragu za adekvatnom zamenom na jednoj od ključnih pozicija u poslovanju kluba.\nOjstajn Nirland je duži vremenski period obavljao funkciju generalnog direktora, a prethodno je i nosio dres Moldea 120 puta.


Zona "Istok": Kablovi i Timok slavili u prvoj utakmici prolećnog dela prvenstva - Glas Zaječara\nHome Sport Zona „Istok“: Kablovi i Timok slavili u prvoj utakmici prolećnog dela prvenstva\nZona „Istok“: Kablovi i Timok slavili u prvoj utakmici prolećnog dela prvenstva\nJuče su odigrani mečevi 16. kola Zone „Istok“. Kablovi su pobedili kao gosti Rtanj iz Boljevca, dok su fudbaleri Timoka savladali ekipu Rajko Mitić iz Bele Palanke. OFK 019 igra danas protiv BSK-a iz Bogovine.\nZaječarski klubovi FK Kablovi i FK Timok u prvoj utakmici prolećnog dela prvenstva Zone „Istok“ bili su ubedljivi na gostovanju.\nFK Kablovi su kao gosti savladali fudbalere Rtnja rezultatom 3:5, dok su fudbaleri Timoka savladali fudbalere Rajka Mitića iz Bele Palanke, rezultatom 0:4.\nU malom derbiju između ekipe Balkanski i Tanasko Rajić, slavili su gosti iz Pirota rezultatom 1:2. Negotinski Hajduk Veljko remizirao je sa Brodoremontom u Kladovu.\nFudbaleri Bora, remizirali sa Đerdapom iz Kladova, u na svom terenu u Boru.\nNakon 16. kola prvo mesto zauzimaju Kablovi sa osvojenih 42 boda, drugi je Timok sa 36, treći Tanasko Rajić sa 35, dok su fudbaleri Hajduk Veljka četvrti sa osvojenih 34.\nOFK 019 meč 16. kola igra danas protiv BSK-a iz Bogovine.\nU narednom kolu Kablovi dočekuju fudbalere Rajka Mitića, Timok ekipu lužnice iz Babušnice, OFK 019 putuje za Slatinu, dok se u Negotinu igra mali debri Hajduk Veljko – Bor.\nPrethodni tekstJKP „Timok održavanje“: Orezano drveće predstavljalo je opasnost\nNaredni tekst„Zalogajčić“: Sočne svinjske šnicle kojima se ne može odoleti!


Spasimo hranu, spasimo humanost – siromašnima u Srbiji podeljeno više od 15 tona namirnica - Izazov\nRadio-televizija Srbije\t 16. oktobra 2021. 17:28\nKoalicija za dobročinstvo, zajedno sa partnerskim organizacijama, obeležava Svetski dan hrane distribucijom donirane hrane najugroženijim građanima širom Srbije.\nViše od 15.600 kilograma hrane podeljeno je siromašnima, saopštila je Fondacija "Ana i Vlade Divac".\n"Kampanja se ne završava ovde. Prilike za doniranjem su otvorene u narednih mesec dana, do 15. novembra do kada će i da traje kampanja ‘Spasimo hranu, spasimo humanost’. Sve kompanije i pojedinci koji su zainteresovani da se priključe mogu da posete veb-sajt spasimohranu.rs i pogledaju na koje načine mogu da pomognu naše napore da obezbedimo hranu za najugroženije", rekao je Dejan Drobnjak, predstavnik Fondacije "Ana i Vlade Divac".\nOvog vikenda, navodi se u saopštenju, kompanija "Delez Srbija" u saradnji sa Bankom hrane Beograd obeležava Svetski dan hrane tradicionalnom akcijom prikupljanja donacija hrane u 68 odabranih "Maksi", "Mega Maksi", "Tempo" i "Shop&Go" prodavnica širom Srbije, koja je ove godine posebno podržana i kroz kampanju "Spasimo hranu, spasimo humanost".\nAkcija je počela 15. oktobra u 15 časova, i trajaće do 17. oktobra u 15 časova. Svim građanima je pružena prilika da doniraju prehrambene proizvode u ovim radnjama, koji će biti distribuirani ugroženim građanima uz pomoć 24 humanitarne organizacije u 10 gradova širom Srbije. Više informacija i spisak prodavnica i gradova može se naći na sajtu spasimohranu.rs i stranicama @SpasimoHranu i @Maxi.Srbija na Fejsbuku i Instagramu.\n"Sama činjenica da kampanju i Nacionalni dan davanja podržava ovako veliki broj organizacija iz različitih sektora poslovanja, pokazuje da kada je potrebno mi smo spremni da se ujedinimo zarad zajedničkog humanog cilja", rekao je Veran Matić, izvršni direktor Srpskog filantropskog foruma.\nDo sada sakupljene donacije od skoro 10 miliona dinara\nOd 29. septembra, u okviru kampanje "Spasimo hranu, spasimo humanost" kao i za Nacionalni dan davanja koji se svake godine obeležava 9. oktobra, Koalicija za dobročinstvo je do sada uspela da sakupi donacije u novcu ili u hrani u vrednosti od preko 9,9 miliona dinara, što je oko 42.642 kilograma najosnovnijih namirnica za ugrožene, od čega će 15.600 kilograma biti distribuirano danas.\nKao što je ranije bilo najavljeno, sve donacije će biti namenjene za distribuciju paketa sa najosnovnijim prehrambenim proizvodima za najugroženije građane, ističe Fondacija "Ana i Vlade Divac".\nAkcija "1+1" u marketima "Univereksport" rezultirala je donacijom 232.000 proizvoda kompanije "Nestle", ukupne vrednosti od preko 3,3 miliona dinara, što čini 10.436 kilograma hrane. U protekle dve nedelje, za svaki prodat "Nestle" proizvod koji je bio obeležen znakom kampanje, "Nestle" je donirao isti taj proizvod za kampanju.\nTokom vikenda 9. i 10. oktobra, kupci u devet odabranih "Lidl" marketa u šest gradova su sakupili preko 3.000 kilograma prehrambenih proizvoda. Dodatnom donacijom, kompanija "Lidl" će da izbalansira prikupljene namirnice kako bi se dopunilo do 500 paketa sa osnovnim životnim namirnicama, što će biti ukupno oko pet tona hrane koja će biti distribuirana uz pomoć partnerskih organizacija: Crvenog krsta Srbije, Banke hrane Beograd, Federacije banaka hrane, Fondacije SOS dečija sela Srbija, Fondacije "Humano srce Šapca" i ADRA (Adventistički razvojni i humanitarni rad).\nU ukupnoj vrednosti od dva miliona dinara, kompanija DM je donirala 1.187 paketa sa prehrambenim proizvodima (8.997 kilograma hrane ukupno), koji će biti podeljeni uz pomoć Banke hrane Beograd socijalno i ekonomski ugroženim porodicama u 15 gradova širom Srbije.\nSpisak svih kompanija, organizacija civilnog društva i medija koji su do sada podržali kampanju dostupan je na veb sajtu spasimohranu.rs.\nKampanja "Spasimo hranu, spasimo humanost" i Nacionalni dan davanja se realizuju u sklopu Projekta za unapređenje okvira za davanje, koji podržava Američka agencija za međunarodni razvoj (USAID), a koji sprovodi Koalicija za dobročinstvo, na čelu sa Fondacijom "Ana i Vlade Divac". Ostali članovi Koalicije su "Trag fondacija", "Catalyst Balkans", "SMART Kolektiv", Srpski filantropski forum, Forum za odgovorno poslovanje i Privredna komora Srbije.


Apelacioni sud odbio žalbe, Nebojša Medojević ostaje u zatvoru - Sputnjik Srbija\n03:29 28 Septembar 2020\n16:11 02.12.2018 (osveženo 16:13 02.12.2018) Preuzmite kraći link\nCrnogorski Apelacioni sud odbio je žalbe advokata jednog od lidera Demokratskog fronta Nebojše Medojevića i Milana Kneževića i potvrdio rešenje Višeg suda o njihovom zatvoru od dva meseca zbog odbijanja svedočenja.\n„Apelacioni sud Crne Gore je, rešavajući po žalbi punomoćnika svedoka Nebojše Medojevića, doneo rešenje kojim je odbio kao neosnovanu žalbu punomoćnika ovog svedoka i potvrdio rešenje Višeg suda u Podgorici. Takođe, Apelacioni sud je, rešavajući po žalbi punomoćnika svedoka Milana Kneževića, doneo rešenje kojim je odbio kao neosnovanu žalbu punomoćnika ovog svedoka i potvrdio rešenje Višeg suda u Podgorici“, navodi se na sajtu Apelacionog suda, prenosi RTCG.\nPodseća se da su advokati Medojevića i Kneževića u petak predali žalbu na doneta rešenja, kojima je Viši sud u Podgorici odredio pritvor u trajanju do dva meseca zbog njihovog odbijanja da svedoče, preneo je Tanjug.\nNavodi se da je advokat Dražen Medojević preuzeo odluku suda i novinarima kazao da je rešenje protivzakonito. On je naveo da je to nedozvoljena pravna situacija i najavio žalbu Ustavnom sudu.


Vučić: EU me prevarila, obećali su da platforma neće biti na dnevnom redu | N1 Srbija\nVučić: EU me prevarila, obećali su da platforma neće biti na dnevnom redu\n08.03.2019. |18.26 >19.11 |\nPredsednik Srbije Aleksandar Vučić poručio je da Srbija neće pristati na ultimatum koji su joj platformom za pregovore postavili Priština i njeni zapadni mentori i naveo da ga je Evropska unija prevarila, jer mu je obećala da ta platforma neće ni doći na dnevni red kosovske skupštine.\nKocijančič o platformi: EU ne komentariše stavove pojedinih strana\nVučić Hejlu: Platforma je odluka da se prekine dijalog, ubrzo donosimo mere\nKosovska platforma: Priznanje u sadašnjim granicama, ukidanje Rezolucije 1244\n"Bando iz Prištine, sikter, pa tražite ko će to da vam ispuni, Srbija neće", naglasio je Vučić na mitingu u Sremskoj Mitrovici, dodajući da je Priština sa svojim zapadnim partnerima želela da unizi Srbiju.\n"Mislio sam da bezborazuluku i bezobzirnosti nema kraja dok nisam video platformu", rekao je Vučić, ponovivši da je ona napravljena da bi se onemogućili razgovori Beograda i Prištine.\n"Obećano mi je da se ona neće ni naći na dnevnom redu kosovske skupštine, a kamoli da bude izglasana, prevarili su me, a još više sebe", rekao je Vučić.\nOn je rekao da ne mogu da ga uplaše "ni pritisci ovde ni pritisci spolja", iako su "mislili da to mogu, jer ne razumeju da postoje ljudi kojima je otadžbina najvažnija". Vučić je rekao i da je Priština u prethodna tri dana digla poternice protiv "deset najsposbnijih momaka" sa severa Kosova, svih koji imaju hrabrosti da joj se suprostave, jer želi da ih tako protera, kako bi ostali samo starci, i u nameri da protera Srbe sa Kosova.\n"Nećemo dozvoliti Oluju ni Bljesak, znam šta govorim", rekao je Vučić.\nGovoreći o izglasavanju platforme u kosovskoj skupštini, on je rekao da je kvorum dao Srbin "Slobodan Petrović koji podržava Jedan od pet miliona". On je rekao i da su "kreteni" omogućili da se Kosovo poziva na presudu međunarodnog suda o nezavnisnosti.\n"Tražiću da budem u prvih deset čija će se imovina proveriti"\nPredsednik Srbije Aleksandar Vučić rekao je da će tražiti da bude u prvih deset kojima će se primenom novog zakona o proveri imovine videti da li su se obogatili od dolaska na vlast, ističući da on sigurno nije. On je rekao da ne moraju da brinu oni koji su se pošteno obogatili već oni koji su to učinili zahvaljujući politici i prevama i da će to morati da vrate državi.\nOn je rekao i da opozicija ume samo da "mrzi", ali da "neće o tome jer danas govori kao predsednik države".\nNajavljući povećanje plata i penzija tokom ove i naredne godine, on je rekao da to "nije političko" obećanje već odraz oporavljene ekonomije.\n"Poboljšaćemo položaj građana, a ne tajkuma koji su ovu zemlju uništavali", rekao je Vučić.\nOn je rekao da je za četiri, pet godina u Sremu otvorio 18 novih fabrika, umesto što su nekada zatvarane, "a pet u Rumi".\nBrnabić: Za Srbiju se radi kako to čini Vučić\nPremijerka Srbije Ana Brnabić izjavila je na mitingu da živimo u "apsurdno vreme" jer neki kažu da je protivustavno da predsednik države otvara fabrike, dovodi investitore, ide po Srbiji i razgovara sa građanima kao što to radi i ona.\n"Možda u vaše vreme", poručila je Brnabić opoziciji, navodeći da se za Srbiju radi kako to čini Vučić.\nOna je rekla da su oni koji su u Savezu za Srbiju "u jednom danu otpustili 800 sudija", a "sad pričaju o vladavini prava i slobodi medija".\n"Zahvaljujući tempu i disciplini koju je Vučić nametnuo našem timu preokrenuta je sudbina Srbije koja je počela da pobeđuje", rekla je Brnabić.\nAleksandar Vučić Kosovo Kosovska platforma Evropska unija\nBarnije: Teško do rešenja sa Londonom 16:34 h\nPredsednica CIK: Ako ima zloupotreba u glasovima van Kosova, mogu se poništiti 15:24 h\nZaev: Severna Makedonija spremna da započne pristupne pregovore s EU 12:01 h\n..nije EU nikoga prevarila..VI Gdine Vucicu gurate Srbiju ka Evro-Aziji, Kini i Rusiji, a EU okrecete ledja..ponasanje Srbije i drzavnog vrha je sasvim na pogresnom putu, sto se jasno vidi iz svih stavova i poteza EU.,a Srbiji je sve gore..\nZemlje EU ce otvoriti ako treba 300 fabrika, hiljade banaka,zaposliti milion gradjana ali ta ista Evropa ne veruje Vucicu i to je cinjenica. Upravo dela najacih Evropskih sila i SAD dokazuju i pokazuju pravo stanje.\nKrajnje je vreme za deratizaciju Srbije...


STEFANOVIĆ: IZBORI SU JEDNA OD OPCIJA - Magločistač\nPočetna Vesti STEFANOVIĆ: IZBORI SU JEDNA OD OPCIJA\nSTEFANOVIĆ: IZBORI SU JEDNA OD OPCIJA\nPostavio/la: MagločistačObjavljeno: 18.06.2017 Kategorija: VestiNema komentara\nAko Narodna Skupština ne bude mogla da formira stabilnu većinu, izbori su jedna od mogućnosti, ali ne verujem da će do toga doći – izjavio je danas ministar unutrašnjih poslova i potpredsednik Srpske napredne stranke Nebojša Stefanović.\nOn je danas na Horgošu rekao da tu opciju ne treba isključivati ukoliko se ne formira stabilna većina za izbor Vlade na čelu sa Anom Brnabić.\n„Koliko poznajem Vučića i našu stranku, mi nikada nismo od toga bežali i ako to bude jedini izlaz – i to je mogućnost“ – rekao je Stefanović novinarima i podvukao kako je ubeđen da će za izbor Brnabićeve biti formirana stabilna većina.\nTvrdi da po pitanju njenog imenovanja nema struja unutar SNS-a već različitih razmišljanja jednog dela narodnih poslanika sa kojima će narednih dana razgovarati Predsednik Srbije Aleksandar Vučić kako bi se videlo da li postoji stabila većina.\nSmatra da podrška Brnabićevoj nije podrška samo njoj već i Aleksandru Vučiću koji ju je predložio, za koga tvrdi da ima punu podršku u stranci.\n„To nije samo broj od 126. Mi kao lista „Aleksandar Vučić – Srbija pobeđuje“ treba sami da obezbedimo većinu zato što je to podrška našem predsedniku koji je dobio 56 odsto glasova na izborima, da vidimo da li mi samo možemo da imamo većinu koja treba da podrži izbor Vlade“ – smatra Stefanović.\nUkoliko se ta većina obezbedi u naredna dva-tri dana, on očekuje da rasprava o novoj Vladi može da počne sledeće subote.


Poskupljenje na 11 fakulteta - Portal Mladi\nHome Arhiva Poskupljenje na 11 fakulteta\nPoskupljenje na 11 fakulteta\nSenat Univerziteta u Beogradu doneo je odluku da u narednoj školskoj godini upiše 14.750 studenata na osnovne akademske studije, a planirano je da njih 9.456 bude upisano na teret budžeta.\nZa master akademske studije planirano je da u oktobru bude 9.250 mesta, od kojih će 4.500 biti finansirano iz budžeta. Planirano je i da u narednoj godini bude upisano 1.895 studenata doktorskih studija, a za njih bude odobreno 725 budžetskih mesta.\nDa bi kvote bile konačne, Vlada Srbije mora da odobri upisne kvote za budžetske studente.\nProf. dr Nada Kovačević, prorektorka za nastavu, naglasila je da će se u konkursu naći fakulteti i studijski programi koji imaju akreditaciju, a da će oni koji su u potupku akreditacije morati da sačekaju, kao i da će tekst biti poslat Ministarstvu prosvete i da se čeka saglasnost na budžetske kvote.\nJoš na prethodnoj sednici Senata, 11 od 31 fakulteta je zatražilo povećanje školarina u narednoj školskoj godini. Ministarstvo prosvete i o tome treba da se izjasni, ali to ne utiče na odluke fakulteta. Najmanje poskupljenje traži Fakultet političkih nauka – 200 dinara, a najveće Fakultet organizacionih nauka – 13.000 dinara na jednom smeru. Skuplje će verovatno biti i na Hemijskom (sa 90.000 na 102.000), na Tehnološko-metalurškom (sa 60.000 na 66.000), na Učiteljskom (sa 90.000 na 96. hiljada), na FASPER-u (sa 78.000 na 84.000), na Rudarsko-geološkom (sa 56.100 na 57.000), na Poljoprivrednom (sa 85.000 na 90.000), i na Fizičkoj hemiji (sa 60.000 na 64.800). Pravni fakultet će naplaćivati 95.000, kao i pre dve godine, jer je prošle godine školarina pojeftinila za 4.000 dinara.\nNa jučerašnjoj sednici Senata UB rečeno je i da će Beograd biti domaćin Evropskih univerzitetskih igara 2020. godine\nPrevious articleVitez Fest – čuvar srednjovekovne tradicije Srbije\nNext articleOsvojite i ovog vikenda karte za mališane


Koliko kilometara autoputa ima BiH, a koliko zemlje regiona?\nPrema podacima Autocesta FBiH, Autoputeva RS, Hrvatske udruge koncesionara za autoceste s naplatom carine, Ministarstva saobraćaja Sjeverne Makedonije, Bechtela i JP Putevi Srbije, od svih...\nPonovo naglašavamo da SDA podržava borbu institucija BiH protiv korupcije. Međutim, sasvim je očigledno da je postupak protiv premijera Federacije Fadila Novalića politički motiviran – saopćeno je iz SDA.\nKolegij SDA poziva SIPA-u, Tužilaštvo BiH i Sud BiH da postupaju odgovorno i isključivo na osnovu Ustava i zakona, “jer posljedice političke instrumentalizacije mogu biti pogubne za funkcioniranje Federacije BiH i za sve njene građane”.\nPozivamo ove institucije da se premijer Federacije Fadil Novalić odmah pusti na slobodu i da mu se omogući normalno obavljanje premijerske dužnosti – poručuju iz SDA.\nTužilaštvo BiH tretira Novalića ali i suspendovanog direktora Federalne uprave civilne zaštite Fahrudina Solaka i vlasnika firme Srebrena malina Fikretu Hodžiću kao osumjičene u aferi “Respiratori”.\nUhapšeni premijer Federacije BiH Fadil Novalić je pred tužiteljima odbacio sve navode koji mu se stavljaju na teret.


Biber: Dijalog čeka novu Evropsku komisiju, Mogerini nema kredibilitet | Magazin Restart\nBiber: Dijalog čeka novu Evropsku komisiju, Mogerini nema kredibilitet\nSvrha samita u Berlinu bila je da se odustane od ideje razgraničenja, a opcija koja je ostala na stolu je priznanje Kosova u postojećim granicama, rekao je za Glas Amerike profesor Univerziteta u Gracu Florijan Biber. Potreban je novi okvir za pregovore, jer je Federika Mogerini izgubila kredibilitet, ocenjuje Biber. On kaže i da vlast u Srbiji nije iskrena u nameri da zemlju uvede u EU, a da je slabost opozicije u tome što nema jedinstvenu politiku, ni podršku spolja.\nGlas Amerike: Danas ste u Vašingtonu učestvovali na panelu o Zapadnom Balkanu na kome je istaknut aspekt Berlinskog samita o kojem nismo čuli u srpskim medijima – da su se Berlin i Pariz usaglasili da nema razganičenja i da se odustalo od te ideje. Ako su sada u tome jedinstveni Pariz i Berlin, da li to onda znači da je na stolu priznavanje nezavisnosti Kosova u postojećim granicama?\nFlorijan Biber: Pa to je jedina alternativa razgraničenju i svrha ovog samita je bila da se zatvori diskusija o razgraničenju, i da Francuska prihvati do neke mere nemački stav koji je bio da nema rešenja koje podrazumeva promenu granica. I svako drugo rešenje, nije jasno kako će izgledati, ali mora da podrazumeva postojeće granice. To još nije dovoljno – u smislu šta to znači kada je reč o suštini tog dogovora.\nGlas Amerike: Čini se da su izjave predsednika Srbije i Kosova oštrije nego ranije. Naredni sastanak je zakazan za početak jula u Parizu, ali mislite li da je dijalog moguće otvoriti u postojećim okolnostima?\nBiber: Mislim da nije bila svrha da se otvori dijalog u ovom trenutku, jer ne postoje uslovi. Jer nema komisije, nema medijatora sa strane EU koji je u stanju da vodi taj dijalog. Federika Mogerini je izgubila kredibilitet, njen mandat traje još samo nekoliko meseci i treba smisliti okvir za pregovore. Dosadašnji okvir nije doneo rezultate, nego je doveo do ideje razgraničenja. Svrha je, mislim, bila da se zamrzne taj proces dok se čeka nova komisija, novi okvir, i onda će biti moguće. Za sada su stavovi jako udaljeni i ne postoji spremnost ni sa jedne ni sa druge strane da se vodi ozbiljan razgovor i da se približe stavovi, da se omekša situacija.\nGlas Amerike: Kazali ste da se EU nije pokazala kao dobar medijator, a ovde u Vašingtonu smo nedavno čuli stav američkog diplomate Brajana Hojta Jia da članstvo zemalja Zapadnog Balkana u EU do 2025. nije realno i da EU i zemlje kaniditati treba da prestanu da se pretvaraju da se sprovode reforme. Da li je EU i dalje „šargarepa“ za Srbiju?\nBiber: Ja mislim da „šargarepa“ i dalje postoji i to smo videli u Makedoniji kod rešavanja spora sa Grčkom. Broj građana koji žele u EU je 80 odsto, i dalje je veliki broj. Znači, postoji mogućnost, ali je „šargarepa“ samo u funkciji ako elita to želi, da stigne do članstva. To je slučaj u Severnoj Makedoniji, da vlast želi, ali sumnjam da vlasti u Srbiji i na Kosovu iskreno žele članstvo u EU. Oni pričaju da to žele, jer je dobro pričati, dobro je imati podršku sa zapada i podršku građana – ali to ne znači da to stvarno i žele, jer njihovi ciljevi i način vladanja nisu u skladu sa EU. U tom smislu, oni to glume i u tom smislu EU mora da nudi jasnu šargarepu, ne u smislu datuma – jer je 2025. oduvek bila nerealna, nego u smislu jasnih reči, šta je problem. Da postoji „captured state“, odnosno vlasti u regionu koje zloupotrebljavaju moć. Jasni signali iz EU bi bili potrebni regionu.\nGlas Amerike: Opozicija i građani u Srbiji protestuju zbog slabljenja demokratije i ugrožavanja medijskih sloboda, na šta su reagovale i međunarodne novinarske organizacije. Ali se čini da međunarodni zvaničnici mlako reaguju, čak oklevaju da upute otvorenu kritiku. Da li su protesti u ovakvim okolnostima realna pretnja vlasti Aleksandra Vučića?\nBiber: Ja mislim da, nažalost, u normalnom demokratskom okviru, opozicija bi trebalo da bude u mogućnosti da preuzme vlast, ali to nije slučaj u Srbiji. Zato što Aleksandar Vučić je sistematski uništavao opoziciju, prostor za građanske ideje, medijski i prostor civilnog društva i u tom smislu je taj prostor jako mali danas. I imamo slabu opoziciju i političare koji nemaju pun legitimitet čak i kod građana koji idu na proteste. Većina ne podržava političare koji vode opoziciju. Takođe, ima mnogo raznolikih ideja – od proruskih do prozapadnih, do nekih skoro fašističkih, neliberalnih stavova – I tu je teško imati jasan profil koji nudi nešto znatno različito od sadašnje vlasti.\nGlas Amerike: A imaju li podršku spolja?\nBiber: Nemaju. Oni pokušavaju, ali nemaju jasan stav da podržavaju na primer integraciju u NATO ili EU, i sa te strane je jako teško dobiti podršku zemalja članica EU ili Vašingtona.


Mirovni plan Irana za Siriju – Formiranje Nacionalne Vlade jedinstva\nNaslovnica NAJNOVIJE Svijet Mirovni plan Irana za Siriju – Formiranje Nacionalne Vlade jedinstva\nIran, Šam – Iran, jedan od glavnih saveznika Damaska, iznijet će generalnom sekretaru Ujedinjenih naroda Ban Ki-moonu novi mirovni plan za Siriju, izjavio je zamjenik iranskog ministra vanjskih poslova Hossein Amir Abdollahian.\nIran će “iznijeti izmijenjeni plan [u odnosu na prethodni predan UN-u prošle godine] za Siriju generalnom sekretaru UN-a” nakon “konsultacija Teherana i Damaska”, rekao je Abdollahian za televizijsku stanicu Al-Majadin, koja podržava sirijski režim i nalazi se u Bejrutu.\nIstakao je da je riječ o jednom od “najefikasnijih i najozbiljnijih planova” ikada iznesenim UN-u i međunarodnim faktorima, ne precizirajući pojedinosti tog plana od četiri tačke.\nTV stanica Al-Majadin kaže kako plan predviđa trenutni prekid vatre u Siriji, osnivanje vlade nacionalnog jedinstva, izmjene Ustava, kako bi se osigurala prava etničkih i vjerskih manjina, te održavanje izbora, koje bi nadzirali međunarodni promatrači.\nOptimizam bez preciziranja\n“To su puka nagađanja”, rekao je, međutim, Abdollahian o dodao da je, “srećom, došlo do strateške promjene u stavovima regionalnih činilaca kad je riječ o Siriji”.\n“Ako je prije četiri godine mnogo stranih faktora smatralo rat rješenjem, sada mnogi smatraju da je koncentriranje na političko rješenje najprimjereniji način za rješavanje sirijske krize.”\nTeheran finansijski i vojno podržava sirijski režim u sukobu koji razdire tu zemlju od 2011. godine i u kojem je poginulo više od 230.000 ljudi.\nOva iranska najava podudara se s posjetom Teheranu sirijskog ministra vanjskih poslova Walida Mualema i zamjenika ruskog ministra vanjskih poslova Mihaila Bogdanova, posebnog predstavnika za Bliski istok ruskog predsjednika, koji je također saveznik Damaska.


Novi non-pejper: Kosovo ostaje u Srbiji još 99 godina, dobija specijalni status? - Trebevic.net\nNemački magazin “Cuerts” (Zuerst) objavio je da postoji novi non-pejper u vezi sa Kosovom, koji predviđa da južna srpska pokrajina dobije specijalni status u okviru Srbije na 99 godina.\n– Pojavio se novi takozvani ”non-pejper”. Ponovo nisu poznati autori, a dokument, u koji je redakcija imala uvid, sadrži 16 tačaka, i predstavlja mali, diplomatski podvig, jer ne krši ni u jednoj tačci Rezoluciju Saveta bezbednosti UN 1244 – ističe “Cuerst”.\nU non-pejperu se navodi da bi izabrani guverner Kosova trebalo da bude i zamenik predsjednika Narodne skupštine Srbije, piše “Cuerst” koji se povezuje sa njemačkom desnicom.\nOvaj novi dokument, prema “Cuerstu”, razlikuje se od ostalih predloga time što bi mogao stvarno oživjeti debatu o budućnosti i među kosovskim Albancima.\nNovi non-pejper predviđa Kosovo kao pokrajinu u sastavu Srbije, ali, što je novo, dodaje magazin, prijedlog je da postoji neka vrsta partnerstva između Beograda i Prištine.\nOd posljedica virusa korona preminule dvije osobe Kineska proizvodnja usporila rast u aprilu Preminulo osam osoba od posljedica virusa U Istočnom Sarajevu do danas vakcinisana 3194 lica Promovisana 44 doktora nauka Zbog neprijavljivanja radnika izrečene kazne u iznosu od 304.000 KM


Sportske.net - Počinje žreb za evrokupove, ovo su mogući rivali srpskim klubovima!\nSuperligaši tek počinju pripreme, a već za dva dana saznaće imena prvih rivala u novoj sezoni.\nOva fudbalska nedelja neće biti samo u znaku Evropskog prvenstva i Kopa Amerika, već će je obeležiti i izvlačenja velikog broja parova za prva dva kruga kvalifikacija za evropske kupove.\nSve počinje sutra, kada je na programu žreb prvog kola kvalifikacija za Ligu šampiona, Ligu Evrope i Ligu konferencija, a za razliku od prethodnih godina, naši najbolji klubovi su preskočili ovu rundu, pa ih sutrašnji žreb i možda i neće toliko zanimati.\nZanimljivo je da od prvog kola kvalifikacija za Ligu šampiona startuju i ekipe poput zagrebačkog Dinama, Ludogoreca, Malmea, Kluža, Legije iz Varšave, a u prilogu možete da pogledate ko bi mogli da budu njihovi potencijalni rivali i kako su podeljene povlašćene i nepovlašćene ekipe.\nOno što nas najviše zanima dešavaće se u sredu, 16. juna, kada će biti obavljen žreb za drugo kolo kvalifikacija, a tu ćemo imati sva četiri naša predstavnika - Crvenu zvezdu u drugom kolu kvalifikacija za Ligu šampiona, odnosno Partizan, Čukarički i Vojvodinu u kvalifikacijama za Ligu konferencija.\nBitna informacija je i da će svi oni biti među povlašćenim ekipama u žrebu za drugo kolo kvalifikacija.\nKo su Zvezdini mogući rivali, možete pogledati u prilogu, pod uslovom da svi koji su obeleženi zvezdicom prođu prvo kolo kvalifikacija. Jedini od mogućih rivala koji startuje od drugog kola je kiparska Omonija, a od ostalih su zanimljiva imena Budućnosti, Kairata, Žalgirisa, Škendije... Ipak, sigurno bi najpoželjniji protivnik bio Linkoln sa Gibraltara.\nIstog dana, takođe u sredu, i Partizan, Čukarički i Vojvodina će saznati imena svojih rivala, a tu je već spisak mnogo duži. Imena potencijalnih rivala su u prilogu u koloni sa desne strane. Najzanimljivija imena su: Servet, Aris, Hamarbi, Žilina, Ujpešt, Slask, Pogon, Sutjeska...\nNa kraju dodajmo da se prve utakmice drugog kola kvalifikacija za Ligu šampiona igraju 20. i 21. jula, revanši su sedam dana kasnije. Prvi mečevi drugog kola kvalifikacija za Ligi konferencija igraju se 22. jula, revanš mečevi 29. jula


Dijalog Beograd-Priština na nivou predsednika?\nPregovarači Beograda i Prištine sa visokom predstavnicom EU Federikom Mogerini u Briselu, januar 2017.\nSve su češće najave da bi dijalog Beograda i Prištine trebalo da se nastavi, ali na nivou predsednika Srbije i Kosova. Međutim pojedini analitičari i građani smatraju da je to u službi pojedinaca i dnevne politike i da format razgovora ne bi trebalo da bude toliko bitan već da bi najvažnije pitanje trebalo da bude realizacija dogovorenog.\nPolitikolog Stefan Filipović za Glas Amerike kaže da će nastavak dijaloga Beograda i Prištine zavisiti od toga ko će formirati buduću Vladu Kosova i ko će biti premijer. Međutim on smatra da bi pored dijaloga u Briselu trebalo razmotriti i ideju Aljbina Kurtija da Priština razgovara i sa Srbima na Kosovu.\n„To je nešto što je novo i što je ideja koja po mom dubokom uverenju zavređuje pažnju javnosti da se o tome malo bolje razmisli na koji bi način to moglo da bude“, kaže Filipović.\nS druge strane, politički analitičar Beljulj Bećaj smatra da je potrebno da se preispita dosadašnji proces dijaloga, jer on kako je kazao, nije doveo do narmalizacije već komplikacije odnosa na svim nivoima.\n„Tu treba da se preispita naš odnos prema manjini, treba da se preispita odnos Srbije prema Srbima na Kosovu i prema kosovskoj politici, treba da se preispita odnos Međunarodne zajednice prema svemu što se događa na Kosovu, jer je i ona posrednik u tom procesu dijaloga i ona treba da se zapita šta smo uradili sa pregovorima, ako umesto normalizacije imamo jednu konfliktnu situaciju u odnosima između Srbije i Kosova“, smatra Bećaj.\nKada je reč o mogućoj promeni formata razgovora na nivou predsednika Srbije i Kosova Filipović smatra da bi to moglo da doprinese procesu i dijaloga i sprovođenja onog što je dogovoreno, jer kako je kazao predsednici Hašim Tači i Aleksandar Vučić uživaju najveći autoritet na Kosovu i u Srbiji.\n„To bi trebalo da pojača značaj dijaloga i da ono što je postignuto, da ako Vučić i Tači kažu da će se to realizovati, da možemo da imamo malo veću veru da će to zaista da bude. Jedino je to neka nada koja ostaje građanima i u Prištini, i u Beogradu, i u Gračanici, Štrpcu, Šilovu i tako dalje“, rekao je Filipović.\nBećaj međutim smatra da insistiranje Hašima Tačija da dijalog Beograda i Prištine treba da bue nastavljen na nivou predsednika Srbije i Kosova predstavlja lični čin Tačija da bi, kako je kazao, sebe predstavio kao glavnog aktera bez kojeg se ništa na Kosovu ne može uraditi\n„Predsednik to radi samo zbog sebe, jer je predsednik glavni protogonista u izveštaju Dika Martija i on misli da bude faktor koji je nezaobilazan u rešenju problema sa Srbijom i kao ključni igrač da bude još uvek u igri i ja mislim da je tu suština problema“, kazao je Bećaj.\nGrađani Prištine i Gračanice sa kojima smo razgovarali smatraju da nije bitno u kom će formatu biti nastavljen već je kako kažu najbitnije da se dogovoreno sprovede.\n„Dijalog nema alternativu, potrebno je da se zaključci i dogovorene odluke sprovedu, da se ne šalimo, dogovore se pa se onda ne sprovodi“\n„Dijalog u svakom slučaju treba da se nastavi, a to da li će biti na predsedničkom ili na tehničkom nivou to je na nekom drugom. Moj lični stav je da svako treba da se uključi i predstavnici Srba sa Kosova zajedno sa predsednicima obeju strana“.\nDijalog Beograda i Prištine u Briselu je na tehničkom nivou počeo 2011. godine, a zatim je nastavljen na nivou premijera što je 2013. godine rezlutiralo postizanjem pvog sporazuma o normalizaciji odnosa Beograda i Prištine. Međutim šest od 15 tačaka tog sporazuma odnose se na Zajednicu srpskih opština koja do danas nije formirana.


Mladi fudbaleri ubedljivi protiv Farskih Ostrva – Nadlanu.com\nObjavljeno 6. sep 2011. / 18:49:56\nBEOGRAD, 6. septembra 2011. (Beta) – Mlada fudbalska reprezentacija Srbije ostvarila je u utorak drugu pobedu u Grupi 4 kvalifikacija za Evropsko prvenstvo 2013. godine u Izraelu, pošto je u Užicu sa 5:1 pobedila selekciju Farskih Ostrva.\nStrelci za izabranike selektora Aleksandra Jankovića bili su Nemanja Kojić u 15, Matija Nastasić u 18, Darko Lazović u 26. i 80. i Luka Milunović u 39. minutu. Pogodak za goste postigao je Roaldur Jakobsen, u 6. minutu iz slobodnog udarca.\nReprezentativci Srbije sa šest bodova iz dve utakmice nalaze se na prvom mestu u grupi, ispred Danske koja je sa 3:0 pobedila Severnu Irsku u Belfastu. Dancima je to bio prvi meč, dok su reprezentativci Severne Irske sakupili četiri boda iz isto toliko utakmica.\nReprezentativci Srbije zu u petak u Novom Sadu pobedili Severnu Irsku sa 1:0, a narednu utakmicu igraju 11. oktobra u Kragujevcu protiv Danske.


SISTEM, A NE DEMAGOGIJA - Glas Podrinja\nPREDSTAVNICI GRADA O SOCIJALNOJ ZAŠTITI\nSISTEM, A NE DEMAGOGIJA\nZamenik načelnika Gradske uprave Milan Vasić i direktorka Centra za socijalni rad Jelena Milošević smatraju da aktuelne aktivnosti povereništva Gradskog odbora Srpske napredne stranke u oblasti socijalne zaštite predstavljaju negativnu kampanju bez ikakvog osnova\nŠabac predstavlja primer dobre prakse ulaganja u socijalnu zaštitu, naveo je Milan Vasić, zamenik načelnika Gradske uprave Šapca, na konferenciji za novinare održanoj prošlog petka u Gradskoj kući, i dodao da su rešenja koja je Grad primenio u ovoj oblasti dobila priznanje i od ministra zaduženog za socijalnu politiku, Aleksandra Vulina. Aktuelne aktivnosti povereništva Gradskog odbora Srpske napredne stranke, kroz doniranje humanitarne pomoći pojedincima, predstavljaju čist populizam, smatra Vasić.\n- Grad iz svog budžeta izdvaja 80 miliona dinara za aktivnosti Centra za socijalni rad. Pokrivene su lokalne usluge, koje su u domenu lokalne samouprave, na osnovu Zakona o socijalnoj zaštiti. Pored toga, Grad izdvaja 40 miliona dinara za udruženja građana i organizacije na teritoriji Šapca koja se bave socijalnom zaštitom. Ove godine smo imali pet projekata iz oblasti socijalne zaštite, gde se, kao najznačajniji, izdvaja Karitasov projekat gerono usluge, koji je Ministarstvo za rad, zapošljavanje, boračka i socijalna pitanja istaklo kao primer dobre prakse. Ministar Vulin je dva puta posetio Šabac i pohvalio aktivnosti Grada u oblasti socijalne politike. Prvi put kada smo otvarali senzornu sobu u Ustanovi za decu i mlade, a drugi put kada je Karitasu dodeljena licenca, rekao je Vasić.\nSocijalna zaštita prema njegovim rečima mora biti sistemska i sveobuhvatna.\n- Svako ko misli da je dovoljno podeliti nekoliko paketa nekolicini porodica, kako bi se rešili problemi u socijalnoj politici, duboko se vara. Povereništvo Gradskog odbora Srpske napredne stranke zaboravlja da imaju republičku vlast, pa ako misle da povećaju obuhvat korisnika socijalne pomoći oni mogu da promene postojeći, ili donesu novi Zakon o socijalnoj zaštiti, dodao je Vasić.\n- Grad izdvaja značajna sredstva za najugroženije sugrađane, istakla je direktorka Centra za socijalni rad Jelena Milošević.\n- Svake godine povećava se broj korisnika usluga Centra za socijalni rad, što je realan pokazatelj teške ekonomske situacije u kojoj se nalaze država i društvo. Samo za jednokratnu novčanu pomoć Grad na godišnjem nivou izdvaja 13 miliona dinara. Korisnici ove vrste usluga novac uglavnom koriste za nabavku lekova, ili udžbenika za decu. Grad izdvaja i 20 miliona dinara za rad Narodne kuhinje, u kojoj se svakog dana pripremi 1.330 obroka. Pored toga, prošle godine više od 500 korisnika je ostvarilo pravo na pomoć u ogrevnom drvetu, navela je Jelena Milošević.\nPosebna pažnja posvećuje se ljudima iz osetljivih kategorija.\n- Zajedno sa Karitasom brinemo o više od 300 sugrađana kroz uslugu pomoć i nega u kući. Za funkcionisanje Dnevnog boravka za decu i mlade sa smetnjama u razvoju, godišnje se iz gradskog budžeta izdvoji više od 12 miliona dinara. Zahvaljujući podršci Grada, u mogućnosti smo da u Sigurnoj kući zbrinemo žene žrtve nasilja, rekla je direktorka Centra za socijalni rad.\nUčesnici prošlonedeljne konferencije za novinare podsetili su i na ocenu šefa delegacije Evropske unije u Srbiji Majkla Denevporta o socijalnoj zaštiti u Šapcu, koji je prilikom aprilske posete našem gradu izjavio da Šabac predstavlja primer na koji bi trebalo da se ugledaju i drugi gradovi i opštine.\n- Ako je Evropska unija prepoznala Šabac kao mesto u kom se sprovodi odgovorna socijalna politika, pri tom investirajući u zajedničke projekte, zaista ne vidim nijedan realan razlog da bilo ko pokušava da dokaže da u Šapcu ne postoji empatija prema socijalno ugroženim građanima, rekao je Vasić.\nDEMAGOGIJA ZAMENILA POLITIKU\nPrema rečima gradonačelnika Šapca, Nebojše Zelenovića, socijalna zaštita je oblast za čiji razvoj grad izdvaja značajna sredstva iz budžeta. Zelenović dodaje da povereništvo Gradskog odbora Srpske napredne stranke koristi socijalnu ugroženost pojedinih građana radi prikupljanja političkih poena.\n- Ako neko pokazuje svoju humanost samo kada su uključene kamere, i ako pomaže onima kojima je pomoć potrebna u cilju promovisanja svoje političke organizacije, onda tu nema reči o humanosti. To je upravo ono što trenutno rade predstavnici povereništva Gradskog odbora Srpske napredne stranke. Oni zloupotrebljavaju tešku materijalnu situaciju najugroženijih ljudi u cilju jeftine političke promocije. To je nedopustivo i degutantno, naglasio je Zelenović.


Neda Arnerić ostaje na lečenju: Glumica nije životno ugrožena, lekari ipak zabrinuti – Gloria\nDramska umetnica Neda Arnerić još je na lečenju u Vojnomedicinskoj akademiji, gde joj lekari od srede uveče, kada je u besvesnom stanju primljena u ovu ustanovu, saniraju posledice trovanja alkoholom i lekovima, pišu Novosti. Ona nije životno ugrožena, ali je još na intenzivnoj terapiji.\nGlumica koja, po mnogima s razlogom nosi epitet “večite devojčice”, prima infuziju. Dodavanje elektrolita, glukoze, minerala i drugih supstanci, iako je prvi kritični period u njenom zbrinjavanju prošao, trebalo bi uz drugu terapiju da ubrza glumičin oporavak posle viskija i tableta protiv depresije, koje je izgleda popila pre nego što ju je brat našao bez svesti, u krevetu sa flašom pića i kutijom tableta, u njenom stanu na Vračaru, gde od smrti muža u decembru prošle godine živi sama.\nLekari su više zabrinuti za psihičko nego za trenutno fizičko stanje glumice koju mnogi, i pored brojnih uloga, još pamte kao “Višnju sa Tašmajdana”, navode Novosti. Glumica se godinama bori sa depresijom, a ovo joj nije prva kriza. Pre tri godine, kada je pala sa terase svog stana na trećem spratu kod Hrama Svetog Save, spekulisalo se da je depresija, uz veliku količinu alkohola, Nedu povukla u suicid. I tada se pričalo da je u stanu nađena otvorena prazna boca viskija, i da je glumica po prijemu u Klinički centar Srbije imala alkohola u krvi.\nNeda Arnerić u teškom stanju prebačena na VMA\nPrema nezvaničnim informacijama sa VMA, Arnerićeva je u petak, prilično loše raspoložena, pitala lekare da ide kući, ali nije negodovala kad su joj rekli da bi za nju bilo najbolje da ostane u bolnici.